Blaze7451/Wiki-th-20250601 huggingface dataset:
พรรคเอกภาพดยัก

พรรคเอกภาพดยัก (Dayak Unity Party ภาษาอินโดนีเซีย: Partai Persatuan Dayak, PPD) เป็นพรรคการเมืองในอินโดนีเซียซึ่งเป็นตัวแทนของชาวดยัก เป็นพรรคการเมืองไม่กี่พรรคที่ก่อตั้งในเวลาเดียวกันที่เน้นชนกลุ่มน้อย  โอวาอัง โอราย หนึ่งในผู้ก่อตั้งพรรคเป็นหนึ่งในรัฐบาลชุดแรกของกาลีมันตันตะวันออก และเป็นหัวหน้าพรรคด้วย

**ยุคแรก**
เมื่อ 30ตุลาคม พ.ศ. 2488 สมาคมกิจกรรมดยักได้จดทะเบียนในปูตุสซีเบา ผู้ก่อตั้งหลายคนมีอาชีพเป็นครู ผู้นำพรรคคือ เอฟ ซี ปาลาอุนโซกา มีอาชีพเป็นครูเช่นกัน อีก 1 ปีต่อมา พรรคได้พัฒนาเป็นพรรคเอกภาพดยัก ในเดือนตุลาคม พ.ศ. 2489 องค์กรบริหารเนเธอร์แลนด์อีสต์อินดีสได้เลือกสมาชิกนี้ 7 คน เข้าร่วมในสภากาลีมันตันตะวันตกซึ่งมีสมาชิกทั้งหมด 40 คน และครึ่งหนึ่งของคณะกรรมการบริหารกาลีมันตันตะวันตกมาจากพรรคเอกภาพดยัก

**การเลือกตั้ง พ.ศ. 2498**
ในการเลือกตั้งสมาชิกสภาเมื่อ พ.ศ. 2498 พรรคเอกภาพดยักได้คะแนน 0.4% และได้ 1 ที่นั่งจากกาลีมันตันตะวันตก การเลือกตั้งระดับจังหวัดในปีเดียวกันพรรคนี้ได้ 9 ที่นั่ง

**คว่ำบาตร**
ใน พ.ศ. 2502 ซูการ์โนได้ประกาศคว่ำบาตรพรรคการเมืองที่เกี่ยวกับชนกลุ่มน้อย พรรคเอกภาพดยักได้สลายตัวไป หลังถูกคว่ำบาตร โอรายเข้าร่วมกับพรรคอินโดนีเซียหรือปาร์ตินโด สมาชิกอื่นๆของพรรคเข้าเป็นสมาชิกพรรคคาทอลิก

**อ้างอิง**
หมวดหมู่:ขบวนการทางการเมืองในประเทศอินโดนีเซีย
พรรคประชาธิปไตยคริสเตียน (อินโดนีเซีย)

พรรคประชาธิปไตยคริสเตียน (The Christian Democratic Party; Partai Kristen Demokrat, PKD)เป็นพรรคการเมืองที่เน้นประชาธิปไตยและศาสนาคริสต์ในอินโดนีเซีย ก่อตั้งเมื่อ พ.ศ.2548 ผู้ก่อตั้งพรรคคือซอนนี วุยซัน และเป็นเลขาธิการทั่วไปของพรรค หัวหน้าพรรคคือ ทอมมี ซิโฮตัว เคยเป็นนักกฏหมายมาก่อน

**แหล่งข้อมูลอื่น**
  เว็บไซต์ของพรรคประชาธิปไตยคริสเตียน date=2009-03-04 
หมวดหมู่:ขบวนการทางการเมืองในประเทศอินโดนีเซีย
หมวดหมู่:ขบวนการอิงศาสนาคริสต์
พรรคคริสเตียนอินโดนีเซีย

พรรคคริสเตียนอินโดนีเซีย หรือปาร์กินโด (Indonesian Christian Party; Partai Kristen Indonesia; Parkindo) เป็นพรรคการเมืองในอินโดนีเซียระหว่าง พ.ศ. 2493 – 2516 เป็นพรรคที่ได้รับการสนับสนุนจากชาวคริสต์นิกายโปรเตสแตนต์ในอินโดนีเซีย พรรคนี้เป็นพรรคที่มีอิทธิพล แม้ว่าจะมีผู้นับถือนิกายนี้จำนวนน้อยในอินโดนีเซีย เนื่องจากมีชาวคริสต์โปรแตสแตนต์เป็นเจ้าหน้าที่รัฐ ทหาร และทำงานทางด้านการศึกษาเป็นจำนวนมาก และหัวหน้าพรรคคือโยฮานเนส เลยเมนาได้เข้าร่วมในคณะรัฐมนตรีหลายครั้ง ในการเลือกตั้ง พ.ศ. 2498 พรรคนี้ได้คะแนน 2.6% และได้ 8 ที่นั่งในสภาผู้แทนราษฎร อย่างไรก็ตาม ในการเลือกตั้ง พ.ศ. 2514 พรรคนี้ได้คะแนนเพียง 1.34% หลังจากนั้นได้รวมเข้ากับพรรคประชาธิปไตยอินโดนีเซีย

**อ้างอิง**
 Evans, Kevin Raymond (2003), The History of Political Parties & General Elections in Indonesia, Arise Consultancies, Jakarta 979-97445-0-4- Feith, Herbert (2007), The Decline of Constitutional Democracy in Indonesia, Equinox Publishing (Asia) Pte 979-3780-45-2 - Liddle, R. William (1994), Pemilu-Pemilu Orde Baru (Elections of the New Order), LP3ES, Jakarta 979-8015-88-6

หมวดหมู่:ขบวนการทางการเมืองในประเทศอินโดนีเซีย
หมวดหมู่:ขบวนการอิงศาสนาคริสต์
พรรคอาเจะฮ์

พรรคอาเจะฮ์ (Partai Aceh) เป็นพรรคการเมืองท้องถิ่นในอินโดนีเซีย เข้าร่วมการเลือกตั้งครั้งแรกใน พ.ศ. 2552 ในจังหวัดอาเจะฮ์
เดิมเป็นที่รู้จักในชื่อพรรคขบวนการอาเจะฮ์เสรี ซึ่งเป็นชื่อของขบวนการที่เคยเรียกร้องเอกราชในอาเจะฮ์ ผู้นำส่วนใหญ่เป็นสมาชิกระดับผู้ใหญ่ ในขบวนการดังกล่าว หัวหน้าพรรคเป็นอดีตผู้บัญชาการทหารของอาเจะฮ์เสรีด้วย ในระหว่างเข้าร่วมการเลือกตั้ง ที่ทำการของพรรคถูกวางระเบิด และมีสมาชิกพรรคถูกยิง พรรคนี้ได้รับเลือกตั้ง 33 ที่นั่งจากทั้งหมด 69 ที่นั่งในสภาของอาเจะฮ์

**อ้างอิง**
หมวดหมู่:ขบวนการทางการเมืองในประเทศอินโดนีเซีย
วอลเลย์บอลยูโรเปียนลีก

วอลเลย์บอลยูโรเปียนลีก อาจหมายถึง
*วอลเลย์บอลชายยูโรเปียนลีก
*วอลเลย์บอลหญิงยูโรเปียนลีก
ผู้ชาย ความหมาย ความรัก

ผู้ชาย ความหมาย ความรัก (Knight of Cups) เป็นภาพยนตร์แนวโรแมนติก/ดราม่า/แฟนตาซี กำกับและเขียนบทโดยเทอร์เรนซ์ แมลิค นำแสดงโดยคริสเตียน เบล, เคต แบลนเชตต์ และนาตาลี พอร์ตแมน โดยชื่อของภาพยนตร์มาจากไพ่ใบหนึ่งในสำรับไพ่ทาโรต์ ที่มีความหมายถึงความก้าวหน้าอย่างช้า ๆ
ตัวอย่างแรกของภาพยนตร์เผยแพร่ในเดือนธันวาคม ค.ศ. 2014 ผู้ชาย ความหมาย ความรัก ออกฉายครั้งแรกที่งานเทศกาลภาพยนตร์นานาชาติเบอร์ลินครั้งที่ 65

**เรื่องย่อ**
ริคตกเป็นทาสของสังคมฮอลลีวูด เขาเสพติดความสุขและความสำเร็จในชีวิต แต่ในขณะเดียวกันก็รู้สึกสิ้นหวังและว่างเปล่า ในโลกที่เต็มไปด้วยสิ่งลวงตา ริคกลับพยายามมองหาความเป็นจริง

**นักแสดง**
 คริสเตียน เบล รับบท ริค- เคต แบลนเชตต์ รับบท แนนซี- นาตาลี พอร์ตแมน รับบท อลิซาเบธ- อันโตเนียว บันเดรัส รับบท โทนิโอ- เทเรซา พาล์มเมอร์ รับบท แคเรน- เวส เบนต์ลีย์ รับบท แบร์รี

**การตอบรับในประเทศไทย**
ระหว่างวันที่ 14-20 เมษายน ค.ศ. 2016 ผู้ชาย ความหมาย ความรัก ทำรายได้ในประเทศไทย 300,000 บาท

**อ้างอิง**

**แหล่งข้อมูลอื่น**
 2101383- 8088
หมวดหมู่:ภาพยนตร์ที่ออกฉายในปี พ.ศ. 2558
หมวดหมู่:ภาพยนตร์รัก
หมวดหมู่:ภาพยนตร์ชีวิต
หมวดหมู่:ภาพยนตร์แฟนตาซี
หมวดหมู่:ภาพยนตร์แนวโรแมนติกแฟนตาซี
วอลเลย์บอลชายชิงแชมป์ยูโรเปียนลีก 2014

วอลเลย์บอลชายชิงแชมป์ยูโรเปียนลีก 2014 (2014 Men's European Volleyball League) เป็นครั้งที่ 11 ของการแข่งขัน การแข่งขันจะจัดเป็นประจำทุกปี โดยมี 10 ประเทศเข้าร่วมแข่งขัน
มอนเตเนโกรชนะกรีซด้วยคะแนน 5-1 ในรอบสุดท้าย

**ประเทศที่เข้าร่วม**
AUT
*AZE
*DEN
*GRE
*MKD
*MNE
*POL
*ROU
*SLO
*TUR

**รอบลีก**
 เวลาท้องถิ่น

**กลุ่ม A**

**เลก 1**

**Leg 2**

**เลก 3**

**เลก 4**

**เลก 5**

**กลุ่ม B**

**เลก 1**

**เลก 2**

**เลก  3**

**เลก  4**

**เลก  5**

**รอบสุดท้าย**
 เวลาท้องถิ่น

**รอบสุดท้าย**

**เลก 1**

**เลก 2**

**รอบชิงชนะเลิศ**

**เลก 1**

**เลก 2**

**อันดับการแข่งขัน**

**รางวัล**
 ผู้เล่นทรงคุณค่า: MNE มิลอส ชูราฟิส

**อ้างอิง**

**แหล่งข้อมูลอื่น**
 Official website
2014
หมวดหมู่:วอลเลย์บอลในปี พ.ศ. 2557
วอลเลย์บอลชายทีมชาติมาซิโดเนียเหนือ

วอลเลย์บอลชายทีมชาตมาซิโดเนียเหนือ (Машка одбојкарска репрезентација на Северна Македонија) เป็นทีมชาติวอลเลย์บอลของสาธารณรัฐมาซิโดเนียเหนือ และเป็นส่วนหนึ่งในการแข่งขันวอลเลย์บอลนานาชาติ

**รางวัล**

**วอลเลย์บอลยูโรเปียนลีก**

**แหล่งข้อมูลอื่น**
 FIVB profile
มาซิโดเนียเหนือ
พระเจ้ากึมวา

พระเจ้ากึมวา (金蛙王; 48 ปีก่อนคริสตกาล-7 ปีก่อนคริสตกาล) เป็นกษัตริย์ลำดับที่สองของอาณาจักรพูยอ ได้ครองราชย์ต่อจากพระเจ้าแฮบูรู ผู้เป็นพระราชบิดาหลังสิ้นพระชนม์ ทรงมีพระราชโอรสสองพระองค์จากพระอัครมเหสีของพระองค์คือพระเจ้าแทโซ และเจ้ายองโพ ต่อมาพระเจ้ากึมวาพบกับยูฮวา ธิดาของเทพฮาบกซึ่งได้ถูกบิดาขับไล่ หลังจากนั้นทรงรับนางยูฮวาเข้ามาเป็นพระสนมของพระองค์ และต่อมายูฮวาท้องโดยได้รับแสงไฟจากดวงอาทิตย์และคลอดลูกออกมาเป็นไข่ พระเจ้ากึมวาได้พยายามทำลายไข่ใบนี้ อีกทั้งยังพยายามนำไข่ไปทิ้งในป่าเพื่อเป็นอาหารของสัตว์แต่ก็ไม่สำเร็จ จึงคืนไข่ให้สนมยูฮวา ต่อมาเปลือกไข่ได้ฝักออกมาเป็นเด็กผู้ชาย พระสนมยูฮวาจึงได้ขนานนามเด็กคนนี้ว่า จูมง ซึ่งในภาษาพูยอโบราณแปลว่า นักแม่นธนู
พระเจ้ากึมวาได้โปรดปรานเจ้าชายจูมง ทำให้บรรดาโอรสของกษัตริย์กึมฮวาพากันอิจฉา ท้ายที่สุดจูมงถูกบังคับให้ออกจากพูยอ ต่อมาจูมงได้กลายเป็นกษัตริย์องค์แรกของ โคกูรยอ มีพระนามว่า พระเจ้าทงมย็องแห่งโคกูรยอ และได้รวบรวม 6 ชนเผ่าเข้าสู่อาณาจักรโคกูรยอ ต่อมาหลังจากพระสนมยูฮวาตาย พระเจ้ากึมวาได้จัดงานศพให้นางเทียบเท่ากับพระอัครมเหสีและเป็นพระมารดาแห่งโคกูรยอ พระเจ้าทงมย็องได้ส่งของขวัญไปยังอาณาจักรพูยอเพื่อเป็นการแสดงกตัญญูที่พระเจ้ากึมวาดูแลพระสนมยูฮวามาตลอดและเพื่อเป็นการสร้างความสัมพันธ์ที่ดีต่ออาณาจักรทั้งสองฝ่าย
หลังจากพระเจ้ากึมวาได้สิ้นพระชนม์ เมื่อ 7 ปีก่อนคริสตกาล เจ้าชายแทโซ พระราชโอรสองค์โตของพระองค์ได้ขึ้นครองราชย์เป็นพระเจ้าแทโซ

**อ้างอิง**
หมวดหมู่:พระมหากษัตริย์เกาหลี
หมวดหมู่:บุคคลที่เสียชีวิตในปี พ.ศ. 537
การต่อต้านอเมริกา

ไฟล์:Liberators-Kultur-Terror-Anti-Americanism-1944-Nazi-Propaganda-Poster.jpeg|thumb|right|โฆษณาชวนเชื่อต่อต้านอเมริกาของนาซีเยอรมนีในเนเธอร์แลนด์ในปี 1944
การต่อต้านอเมริกา (anti-Americanism) เป็นการคัดค้านหรือเป็นปรปักษ์ต่อนโยบาย วัฒนธรรม สังคม เศรษฐกิจ นโยบายต่างประเทศ บทบาทระหว่างประเทศหรือบทบาทอภิมหาอำนาจของสหรัฐอเมริกา ภาพลักษณ์เชิงลบร่วมสมัยสามัญของอเมริกันมีการยืนยันว่าชาวอเมริกันก้าวร้าว ยโส ขาดความรู้ น้ำหนักเกิน แต่งกายไม่เรียบร้อย นิยมวัตถุ หมกมุ่นกับการหาเงิน ยึดมั่นคุณธรรมตามแบบ (moralistic) เกิน และโดยทั่วไปน่ารังเกียจ (obnoxious)
นักรัฐศาสตร์ เบรนดอน โอคอนเนอร์แห่งศูนย์สหรัฐศึกษา (United States Studies Centre) แนะว่าการต่อต้านอเมริกาไม่อาจแยกเป็นปรากฏการณ์ต้องกัน และคำดังกล่าวกำเนิดเป็นองค์ประกอบหยาบ ๆ ของภาพพจน์ อคติและการวิจารณ์ต่อชาวอเมริกันหรือสหรัฐอเมริกา แล้ววิวัฒนาเป็นการวิจารณ์ที่ยึดการเมืองมากขึ้น นักวิชาการชาวฝรั่งเศส มารี-ฟร็อง ตัวเน (Marie-France Toinet) กล่าวว่า การใช้คำนี้ "มีเหตุผลชอบเต็มที่เฉพาะเมื่อสื่อความการคัดค้านอย่างเป็นระบบ เป็นปฏิกิริยาภูมิแพ้แบบหนึ่ง ต่ออเมริกาโดยรวม"

**อ้างอิง**

หมวดหมู่:อเมริกันศึกษา
หมวดหมู่:คำศัพท์การเมือง
หมวดหมู่:ทฤษฎีการเมือง
หมวดหมู่:คตินิยมเชื้อชาติ
หมวดหมู่:การเลือกปฏิบัติ
ลัทธิต่อต้านอเมริกา
วอลเลย์บอลชายทีมชาติสโลวีเนีย

วอลเลย์บอลชายทีมชาติสโลวีเนีย (Slovenska moška odbojkarska reprezentanca) เป็นทีมวอลเลย์บอลตัวแทนจากประเทศสโลวีเนีย ภายใต้การควบคุมของสหพันธ์วอลเลย์บอลสโลวีเนีย ซึ่งเป็นตัวแทนของประเทศในการแข่งขันระดับนานาชาติและการแข่งขันกระชับมิตร

**ผลงานการแข่งขัน**

**กีฬาโอลิมปิก**

**วอลเลย์บอลชิงแชมป์โลก**

**วอลเลย์บอลเวิลด์ลีก**

**วอลเลย์บอลเนชันส์ลีก**

**วอลเลย์บอลแชลเลนเจอร์คัพ**

**วอลเลย์บอลชิงแชมป์ยุโรป**

**วอลเลย์บอลยูโรเปียนลีก**

**อ้างอิง**

**แหล่งข้อมูลอื่น**
 Official website - FIVB profile
สโลวีเนีย
หมวดหมู่:วอลเลย์บอลในประเทศสโลวีเนีย
หมวดหมู่:ชาววิกิพีเดียแบ่งตามความสนใจ

นอกจากนี้ ดูเพิ่มที่- :หมวดหมู่:ชาววิกิพีเดียแบ่งตามทักษะ- :หมวดหมู่:ชาววิกิพีเดียแบ่งตามอาชีพ
ความสนใจ
ทุ่งลุยลาย

ทุ่งลุยลาย เป็นภาพยนตร์ไทยแนวโลดโผนขนาด 70 มม. พากย์เสียงในฟิล์มปี 2521 เป็นภาคต่อของชุมแพ เข้าฉายครั้งแรกเมื่อวันที่ 8 กรกฎาคม พ.ศ. 2521 ที่โรงภาพยนตร์แอมบาสเดอร์ จากการกำกับของวิสันต์ สันติสุชา ซึ่งเข้ามากำกับแทน จรัล พรหมรังสี ผู้กำกับจากภาคแรกนำแสดงโดย สมบัติ เมทะนี นาท ภูวนัย ปิยะมาศ โมนยะกุล และ วิทยา สุขดำรงค์

**เรื่องย่อ**
เรื่องราวเกิดขึ้น 2 ปีหลังจากเหตุการณ์ในภาคแรกเมื่อ นายอำเภอเพิก (สมบัติ) ต้องจับมือกับ ผู้กองไชโย (นาท) อีกครั้งในการปราบปรามอิทธิพลเถื่อนและธุรกิจผิดกฎหมายของ ดร.ประเทศ (วิทยา) เจ้าพ่อแห่งทุ่งลุยลายผู้เป็นเพื่อนรักของ จ่าถม นิยมไถ (เกชา) ตัวร้ายจากภาคแรกโดย ดร.ประเทศ ได้อดีตลูกสมุนของจ่าถมที่นำโดย แหลว (พิภพ) มาร่วมงานแถม ดร.ประเทศ ยังเป็นคู่หมั้นของ หมวดแววดาว (ปิยะมาศ) คนรักของนายอำเภอเพิก

**นักแสดง**
 สมบัติ เมทะนี - นายอำเภอเพิก ชุมแพ- นาท ภูวนัย - ร้อยตำรวจเอก ไชโย วีระพล- ปิยะมาศ โมนยะกุล - ร้อยตำรวจโทหญิงแววดาว- ธัญญรัตน์ โลหะนันท์ - ดวงพร- จักร มหาชัย – นกยูง- แสงระวี บุญแสง – ศรีไพร- ลักขณา นงเยาว์ – ศรีนวล- วิทยา สุขดำรงค์ - ดร.ประเทศ- ดามพ์ ดัสกร - ไพร น้ำพอง- ลักษณ์ อภิชาติ - ดอน- พิภพ ภู่ภิญโญ - แหลว- อนันต์ สัมมาทรัพย์ - เดี่ยว ดงลาน- ชุมพร เทพพิทักษ์ - จ่างึม- อดินันท์ สิงห์หิรัญ - ลุงพลอย

**อ้างอิง**

**แหล่งข้อมูลอื่น**
  ทุ่งลุยลาย ทางเว็บไซต์ ThaiFilmDb-  ทุ่งลุยลาย ทางเว็บไซต์ ไทยบันเทิง
หมวดหมู่:ภาพยนตร์โลดโผนไทย
หมวดหมู่:ภาพยนตร์ไทยที่ออกฉายในปี พ.ศ. 2521
หมวดหมู่:ภาพยนตร์โดยสันติสุชาภาพยนตร์
หมวดหมู่:ภาพยนตร์ที่กำกับโดย วิสันต์ สันติสุชา
หมวดหมู่:ภาพยนตร์ไทยในคริสต์ทศวรรษ 1970
หมวดหมู่:ภาพยนตร์ภาคต่อไทย
ยฺเหวียนเซียว

ยฺเหวียนเซียว (p=yuánxiāo), ทังยฺเหวียน (p=tāngyuán) หรือ ขนมบัวลอยจีน เป็นขนมหวานที่มีถิ่นกำเนิดในประเทศจีน ทำจากแป้งข้าวเหนียวผสมกับน้ำแล้วนำไปปั้นเป็นลูกกลม ๆ จากนั้นนำไปต้มแล้วเสิร์ฟในน้ำร้อน น้ำร้อนที่นิยมรับประทานได้แก่ น้ำขิง ลูกยฺเหวียนเซียวมีหลายขนาดซึ่งขึ้นอยู่กับผู้รับประทาน อาจสอดไส้หรือไม่สอดไส้ก็ได้ ไส้ที่นิยมรับประทานได้แก่ ไส้งาดำ ยฺเหวียนเซียวเป็นขนมที่นิยมรับประทานในช่วงเทศกาลโคมไฟ หรือเทศกาลอื่น ๆ เช่น งานแต่งงาน ในประเทศไทย ยฺเหวียนเซียวที่สอดไส้งาดำในน้ำขิง มักเรียกว่า "ขนมบัวลอยน้ำขิง"

**อ้างอิง**
หมวดหมู่:อาหารจากข้าวเหนียว
หมวดหมู่:ขนมของชาวจีน
หมวดหมู่:อาหารเวียดนาม
เจเจซีซี

เจเจซีซี (JJCC) เป็นวงบอยแบนด์สัญชาติเกาหลีใต้ มีสมาชิกเกาหลี 4 คน และสมาชิกชาวจีน 1 คน อี.โค, ปริ้น มาร์ค, เอ็ดดี้, ซิมบา, ซาน-ชอง เปิดตัวมิวสิควิดีโอเพลงแรก At First

**สมาชิก**

**งานเพลง**

**อีพี**
 JJCC 1st Mini Album (2014)

**ซิงเกิล**
 At First (2014)- One Way (2014)- Fire (2015)- On the Flower Bed (2015)-  Where You At (2015)
หมวดหมู่:บอยแบนด์เกาหลีใต้
หมวดหมู่:กลุ่มดนตรีเคป็อป
หมวดหมู่:กลุ่มดนตรีที่ก่อตั้งในปี พ.ศ. 2557
หมวดหมู่:กลุ่มดนตรีจากโซล
วอลเลย์บอลชายยูโรเปียนลีก 2004

วอลเลย์บอลชายยูโรเปียนลีก 2004 (2004 Men's European Volleyball League) เป็นการแข่งขันครั้งแรก ของวอลเลย์บอลชายยูโรเปียนลีก จัดขึ้นโดยสมาพันธ์วอลเลย์บอลยุโรป (ซีอีวี) ซึ่งเป็นองค์กรกีฬาวอลเลย์บอลในทวีปยุโรป เป็นการแข่งขันรอบสุดท้ายจัดขึ้นที่เมืองออปาวา, สาธารณรัฐเช็ก ระหว่างวันที่ 21 พฤษภาคม – 11 กรกฎาคม ค.ศ. 2004

**ประเทศที่เข้าแข่งขัน**
ด้านล่างนี่คือทีมที่เข้าร่วมแข่งขันยูโรเปียนลีก 2004 

**รอบคัดเลือก (League round)**

**กลุ่ม 1**

**เลกแรก**

**เลกสอง**

**เลกสาม**

**เลกสี่**

**เลกห้า**

**เลกหก**

**กลุ่ม 2**

**เลกแรก**

**เลกสอง**

**เลกสาม**

**เลกสี่**

**เลกห้า**

**เลกหก**

**รอบสุดท้าย**

**รอบรองชนะเลิศ**

**รอบชิงอันดับที่ 3**

**รอบชิงชนะเลิศ**

**อันดับการแข่งขัน**

**อ้างอิง**
  Official website date=2018-06-16 
2004
หมวดหมู่:วอลเลย์บอลในปี พ.ศ. 2547
วัดมูลจินดาราม

วัดมูลจินดาราม หรือที่ประชานชนทั่วไปเรียกว่า วัดคลองห้า  ตั้งอยู่เลขที่ 98 ริมฝั่งคลองประยูรศักดิ์  หมู่ 3  ตำบลบึงยี่โถ  อำเภอธัญบุรี  จังหวัดปทุมธานี  ตั้งอยู่ริมคลองรังสิตประยูรศักดิ์ บริเวณคลองห้า ห่างจากตลาดรังสิต 13 กิโลเมตร ตามเส้นทางรังสิต-นครนายก สังกัดคณะสงฆ์มหานิกาย  มีที่ดินที่ตั้งวัดเนื้อที่ 79 ไร่ 65 ตารางวา 

**ประวัติ**
เมื่อวันที่ 18 มีนาคม พ.ศ. 2439  (ร.ศ.115  ค.ศ.1896  จ.ศ.1258)  ตรงกับวันพฤหัสบดี แรม 1 ค่ำ เดือน4 มีพระปฏิบัติราชประสงค์  (เป็นชาวฝรั่ง ชาติออสเตรียชื่อมูลเล่อร์)กับนางจีนซึ่งเป็นภรรยา  ขออนุญาตสร้างพระอารามเพื่อเป็นที่พำนักอาศัยของพระภิกษุสามเณร  และได้รับอนุญาตให้สร้างวัดได้เมื่อวันที่ 19  มีนาคม  พ.ศ. 2439  ( ร.ศ. 115  ค.ศ.1896  จ.ศ.1258 )  ตรงกับวันศุกร์ แรม 2 ค่ำ เดือน 4 ได้รับพระราชทานวิสุงคามสีมาเมื่อวันที่  10 กรกฎาคม พ.ศ. 2442  ตรงกับวันจันทร์  ขึ้น 3 ค่ำ  เดือน 8  (หลัง)  ในรัชกาลของพระบาทสมเด็จพระจุลจอมเกล้าเจ้าอยู่หัว  รัชกาลที่ 5 ครั้งต่อมาเมื่อวันที่  2  มีนาคม  พ.ศ.  2445  พระปฏิบัติราชประสงค์   ได้ทำหนังสือขอถวายเป็นพระอารามหลวง  เมื่อเวลาที่พระบาทสมเด็จพระจุลจอมเกล้าเจ้าอยู่หัว  รัชกาลที่  5  จะเสด็จพระราชดำเนินเปิดเมืองธัญบุรี พระองค์ทรงมีพระดำรัสรับสั่งว่า“การที่จะถวายและรับเป็นวัดหลวงนั้นเป็นการที่เกี่ยวข้องกับการบำรุง เช่น ให้นิตยภัต และกฐินเป็นต้น  วัดหลวงมีมากแล้ว  รัฐบาลไม่อยากจะให้รับ”
าเมื่อวันที่ 13 มีนาคม  พ.ศ. 2445 ( ร.ศ.121  ค.ศ. 1902  จ.ศ.1264 ) ตรงกับวันศุกร์แรม 1  ค่ำ เดือน 4  พระบาทสมเด็จพระจุลจอมเกล้าเจ้าอยู่หัว  รัชกาลที่  5  ได้เสด็จพระราชดำเนินเปิดเมืองธัญบุรี  เวลาบ่ายพระบาทสมเด็จพระจุลจอมเกล้าเจ้าอยู่หัวเสด็จกลับได้มาหยุดเรือพระที่นั่งที่หน้าสะพานฉนวนหน้าวัด  พระปฏิบัติราชประสงค์ได้ลงมารับเสด็จ  พระบาทสมเด็จพระจุลจอมเกล้าเจ้าอยู่หัวเสด็จพระราชดำเนินเข้าไปประทับภายในอุโบสถ  พระปฏิบัติราชประสงค์อ่านกราบถวายบังคมทูลที่ทรงมีพระมหากรุณาธิคุณได้ทรงพระราชทานวิสุงคามสีมา  พระราชาคณะ  ฐานานุกรม  เปรียญ   เจ้าอธิการ อันดับ  คณะรามัญ ได้กระทำสังฆกรรมผูกพัทธสีมา  พระองค์ทรงบำเพ็ญพระราชกุศสปิดทองลูกนิมิต  และเป็นองค์ประธานประกอบพิธีตัดลูกนิมิตด้วยฝีพระหัตถ์ของพระองค์เอง  ซึ่งในสมัยนั้นพระเจ้าอยู่หัวจะทรงประกอบพิธีเกี่ยวกับเรื่องวัดก็เฉพาะพระอารามหลวงเท่านั้น สำหรับนามวัดนั้น พระปฏิบัติราชประสงค์ ได้กราบทูลขอพระราชทานนามวัดต่อพระบาทสมเด็จพระจุลจอมเกล้าเจ้าอยู่หัว  พระองค์ก็ได้พระราชทานนามวัดว่า  "วัดมูลจินดาราม"โดยมีพระประสงค์ให้สอดคล้องกับท่านผู้มีจิตศรัทธาสร้างวัดคือนายมูลเลอร์(พระปฏิบัติราชประสงค์)และนางจีน  ตั้งแต่นั้นมา

**อ้างอิง**
มูลจินดาราม
มูลจินดาราม
หมวดหมู่:โบราณสถานในจังหวัดปทุมธานี
สันนิบาติเยาวชนโซมาลี

สันนิบาติเยาวชนโซมาลี (Ururka Dhalinyarada Soomaaliyeed, عصبة الشبيبة الصومالية) หรือรู้จักกันในฐานะ สโมสรเยาวชนโซมาลี เป็นพรรคการเมืองแรกของประเทศโซมาเลีย ซึ่งมีบทบาทสำคัญในช่วงเส้นทางสู่เอกราชของประเทศ ระหว่างปี 2493 ถึง 2503

**อ้างอิง**
หมวดหมู่:พรรคการเมืองโซมาเลีย
หมวดหมู่:ประวัติศาสตร์โซมาเลีย
แม่แบบ:Infobox Beach Volleyball Olympic tourney

}}| การแข่งขันวอลเลย์บอลชายหาดโอลิมปิก ครั้งที่ }} 
รายละเอียดการแข่งขัน
เมือง
{}
วันที่
ทีมชาย
Olympic tourney
Beach Volleyball
พรรคประชาธิปไตยอินโดนีเซีย

พรรคประชาธิปไตยอินโดนีเซีย (The Indonesian Democratic Party; PDI) เป็นหนึ่งในพรรคการเมืองที่ได้รับการยอมรับจากรัฐบาลในยุคระเบียบใหม่ของอินโดนีเซีย

**จุดเริ่มต้น**
พรรคการเมืองที่เข้าร่วมในการเลือกตั้ง พ.ศ. 2514 มี 10 พรรคซึ่งซูฮาร์โตเห็นว่ามากเกินไปและต้องการลดให้เหลือเพียง 2-3 พรรค ทำให้พรรคการเมืองต่างๆต้องมารวมตัวกัน การเกิดขึ้นของพรรคประชาธิปไตยอินโดนีเซียเป็นการรวมตัวของพรรคการเมืองชาตินิยมและไม่นิยมอิสลาม 5 พรรคในสภาผู้แทนราษฎร ซึ่งเรียกว่ากลุ่มพัฒนาประชาธิปไตย ประกอบด้วยพรรคแห่งชาติอินโดนีเซีย สันนิบาตสนับสนุนอินโดนีเซียเอกราช พรรคมูร์บา พรรคคริสเตียนอินโดนีเซีย และพรรคคาทอลิก ต่อมาในวันที่ 10 มกราคม พ.ศ. 2516 ซึ่งเป็นวันที่ซูฮาร์โตเสนอให้ลดพรรคการเมือง ทั้งห้าพรรคจึงรวมเข้าด้วยกันเป็นพรรคประชาธิปไตยอินโดนีเซีย
พรรคแห่งชาติอินโดนีเซียซึ่งเป็นพรรคที่ใหญ่ที่สุดใน 5 พรรคที่เข้ามารวมและสืบทอดมาจากพรรคของซูการ์โนมีฐานเสียงในชวาตะวันออกและชวากลาง สันนิบาตสนับสนุนอินโดนีเซียเอกราชเป็นพรรคที่ต่อต้านพรรคคอมมิวนิสต์อินโดนีเซียอย่างรุนแรงในสมัยซูการ์โน ส่วนพรรคมูร์บาเป็นพรรคฝ่ายซ้าย แม้ว่าจะเป็นพรรคที่มีความหลากหลายมากกว่าพรรคสหพัฒนาการ แต่พรรคนี้ก็ได้เข้าร่วมในการเลือกตั้ง พ.ศ. 2520 แม้จะไม่สามารถแสดงความเป็นแนวร่วมที่มีเอกภาพได้
แรลลีของพรรคประชาธิปไตยอินโดนีเซียในจาการ์ตาเมื่อ 7 พฤษภาคม พ.ศ. 2540
พรรคนี้เป็นอีกพรรคที่ได้รับการสนับสนุนจากรัฐนอกเหนือจากพรรคโกลคาร์ซึ่งเป็นพรรคข้าราชการ เนื่องจากอีกพรรคคือพรรคสหพัฒนาการซึ่งเป็นพรรคนิยมอิสลาม และซูฮาร์โตไม่ต้องการให้สังคมแยกเป็นสองฝ่ายคือกลุ่มข้าราชการและกลุ่มนิยมอิสลามจึงสนับสนุนพรรคประชาธิปไตยอินโดนีเซียเป็นพรรคที่สาม พรรคนี้เป็นพรรคที่เล็กที่สุดในสมัยของซูฮาร์โต พรรคนี้ได้สนับสนุนทายาทของซูการ์โน เมกาวตี ซูการ์โนปุตรีได้เป็นหัวหน้าพรรคนี้ใน พ.ศ.2536 แต่รัฐบาลไม่ยอมรับและต้องการให้บูดี ฮาร์โยโนเป็นหัวหน้าพรรคแทน แต่เมื่อเลือกหัวหน้าพรรคอีกครั้ง เมกาวตีก็ได้เป็นหัวหน้าพรรค ต่อมา ในเดือนมิถุนายน พ.ศ. 2539 สุรยาดีซึ่งมีรัฐบาลหนุนหลังได้รับเลือกเป็นหัวหน้าพรรค เมกาวตีไม่ยอมรัลผลการเลือกตั้งและถือว่าตนยังเป็นหัวหน้าพรรคที่ถูกต้อง และได้เกิดเหตุจลาจลขึ้น กลุ่มผู้สนับสนุนสุรยาดีได้บุกเข้าที่ทำการพรรคและถูกต่อต้านโดยผู้สนับสนุนเมกาวตี หลังจากเหตุจลาจล พรรคประชาธิปไตยอินโดนีเซียได้แยกเป็นสองส่วน คือกลุ่มของสุรยาดี และกลุ่มของเมกาวตี

**หลังยุดซูฮาร์โต**
หลังจากที่ซูฮาร์โตลงจากอำนาจใน พ.ศ. 2541 กลุ่มของเมกาวตีได้ประกาศจัดตั้งพรรคประชาธิปไตยอินโดนีเซีย-การต่อสู้ เพื่อให้ต่างจากพรรคประชาธิปไตยอินโดนีเซียที่รัฐบาลสนับสนุน
พรรคประชาธิปไตยอินโดนีเซียเข้าร่วมในการเลือกตั้ง พ.ศ. 2542 และได้ 2 ที่นั่ง แต่ปฏิเสธไม่ยอมรับผลการเลือกตั้ง พรรคนี้ไม่ผ่านเกณฑ์ขั้นต่ำในการเข้าร่วมการเลือกตั้ง พ.ศ. 2547 หลังจากที่ไม่สามารถรวมกับพรรคอื่นได้ พรรคนี้จึงเปลี่ยนชื่อเป็นพรรคแนวหน้าประชาธิปไตยอินโดนีเซีย

**อ้างอิง**
 1999 Legislative Elections Profile date=2014-07-07  - Akan Tergusurkah Megawati Soekarnoputri? date=2007-10-06  
หมวดหมู่:ขบวนการทางการเมืองในประเทศอินโดนีเซีย- Megawati Profile on tokohindonesia.com date=2006-11-21
พรรคสาธารณรัฐนูซันตารา

พรรคสาธารณรัฐนูซันตารา (Archipelago Republic Party ภาษาอินโดนีเซีย: Partai Republik Nusantara) เป็นพรรคการเมืองในอินโดนีเซีย ก่อตั้งเมื่อ พ.ศ. 2550 เข้าร่วมในการเลือกตั้ง พ.ศ. 2552 มีนโยบายในการลดความซับซ้อนของระบบเจ้าขุนมูลนาย ปฏิรูปการศึกษา และพัฒนาพาณิชย์นาวี แต่พรรคนี้ไม่ได้รับการเลือกตั้ง

**อ้างอิง**
หมวดหมู่:ขบวนการทางการเมืองในประเทศอินโดนีเซีย
พรรคเสรีภาพ (อินโดนีเซีย)

พรรคเสรีภาพ (Freedom Party; ภาษาอินโดนีเซีย: Partai Merdeka) เป็นพรรคการเมืองในอินโดนีเซีย ก่อตั้งเมื่อ พ.ศ. 2545 โดยเป็นการรวมกลุ่มของนักธุรกิจเพื่อแก้ปัญหาความล้มเหลวของพรรคการเมืองใหม่ๆในอินโดนีเซียที่ก่อตั้งขึ้นหลังยุคระเบียบใหม่ ในการที่จะสร้างความเปลี่ยนแปลงในระบบการเมืองและต้องการเข้ามาแก้ปัญหาเศรษฐกิจของพลเมือง หลักการสำคัญ 3 ประการของพรรคคือ ชาติ การปกครองโดยประชาชนและเอกราช ในการเลือกตั้ง พ.ศ. 2547 พรรคนี้ได้คะแนน 0.7% และไม่ได้รับเลือก ในการเลือกตั้งพ.ศ. 2552 ได้คะแนน 0.11% และไม่ได้รับเลือกอีกเช่นกัน

**อ้างอิง**
หมวดหมู่:ขบวนการทางการเมืองในประเทศอินโดนีเซีย
มายานางฟ้า

มายานางฟ้า เป็นละครโทรทัศน์ไทยแนว โรแมนติก-ดราม่า นำแสดงโดย พิรัชต์ นิธิไพศาลกุล, บุญยิสา จันทราราชัย และนักแสดงชั้นนำอีกมากมาย เริ่มออกอากาศตอนแรกวันที่ 6 ตุลาคม พ.ศ. 2557–25 พฤศจิกายน พ.ศ. 2557 ออกอากาศทุกวันจันทร์-พุธ เวลา 20.15 - 21.15 น. ทางช่อง ทรูโฟร์ยู ผลิตโดย บริษัท รีไมน์ จำกัด (Remind) บทประพันธ์โดย เกตุวดี บทโทรทัศน์โดย ชลพรรธน์ วิริยะวัฒน์, พรินทรา ชูโต, อาทิชา ตันธนวิกรัย กำกับการแสดงโดย รอน บรรจงสร้าง

**รายชื่อนักแสดงนำ**
 พิรัชต์ นิธิไพศาลกุล  รับบทเป็น  รามิล ตันธนะวิไกร- บุญยิสา จันทราราชัย  รับบทเป็น  อลิสา วิริยะพัทธ (อลิส)- อนุสรณ์ มณีเทศ (โย่ง อาร์มแชร์)  รับบทเป็น  ไรวัต พาพบสุข- นาตาลี เจียรวนนท์  รับบทเป็น  อาภา ตันธนะวิไกร- ภรัณยู โรจนวุฒิธรรม  รับบทเป็น  ดอม อัศวนัย- ปนัดดา วงศ์ผู้ดี  รับบทเป็น  คุณหญิงอรอุมา สิริชูโต- สุเชาว์ พงษ์วิไล  รับบทเป็น  เจ้าสัววิวัฒน์ สิริชูโต- เธียยเกศ ไอสุรางฆ์  รับบทเป็น  พิมประภา สิริชูโต (พิมมี่)- กาญจน์คนึง เนตรสีทอง  รับบทเป็น  ฤดีมาศ เพิ่มแสงทรัพย์ (ดีดี้)- กรุณพล เทียนสุวรรณ  รับบทเป็น  ภวัน- ธนพล มหธร  รับบทเป็น  อนนท์ ขุมเพชรพลอย- สมมาตร ไพรหิรัญ- กรกวรรต ศิลปี- ภารดี อยู่ผาสุข- ปาริฉัตร ไพรหิรัญ- อธิวัฒน์ ธีรนิธิศนันท์- กัลย์มิรา ไวทย์สมิทธ์- ประพฤติธรรม คุ้มชาติ

**เพลงประกอบละคร**
# เพลง ได้แต่คิดถึง - ขับร้องโดย พิรัชต์ นิธิไพศาลกุล
# เพลง กลับมาได้ไหม - ขับร้องโดย พิรัชต์ นิธิไพศาลกุล
# เพลง ทำร้าย - ขับร้องโดย อนุสรณ์ มณีเทศ (โย่ง อาร์มแชร์)

**อ้างอิง**

**แหล่งข้อมูลอื่น**
  เรื่องย่อละคร มายานางฟ้า : TrueLife date=2013-11-10 -  เรื่องย่อละคร มายานางฟ้า : Manager Onlinefix-attempted=yes 
หมวดหมู่:ละครโทรทัศน์ไทย
หมวดหมู่:ละครโทรทัศน์ช่องทรูโฟร์ยู
หมวดหมู่:ละครโทรทัศน์ไทยในปี พ.ศ. 2557
หมวดหมู่:ละครโทรทัศน์ที่กำกับโดย รอน บรรจงสร้าง
หมวดหมู่:ละครโทรทัศน์ไทยในคริสต์ทศวรรษ 2010
หมวดหมู่:ละครโทรทัศน์ภาษาไทย
นางกลางไฟ

นางกลางไฟ เป็นละครโทรทัศน์ไทยแนวประโลมโลก นำแสดงโดย นวพล ลำพูน, จุฬาลักษณ์ จุฬานนท์ และนักแสดงชั้นนำอีกมากมาย เริ่มออกอากาศตอนแรกวันที่ 11 สิงหาคม พ.ศ. 2557–25 พฤศจิกายน พ.ศ. 2557 ออกอากาศทุกวันจันทร์-พุธ เวลา 19.00 - 20.00 น. ทางช่อง ทรูโฟร์ยู ผลิตโดย บริษัท นะหน้าทอง โปรดักชั่น จำกัด บทประพันธ์โดย ชลาลัย บทโทรทัศน์โดย เขียนขวัญ หัตถวิเศษถาวร และ อโนชา ศิลารัตน์ตระกูล กำกับการแสดงโดย ชานนท์ สมฤทธิ์

**รายชื่อนักแสดงนำ**
 นวพล ลำพูน  รับบทเป็น  ธวัช (ผู้บริหารหนุ่มไฟแรง)- จุฬาลักษณ์ จุฬานนท์  รับบทเป็น  ตะวันฉาย (นางแบบชื่อดัง)- มาลินี แอดเดอเลด โคทส์  รับบทเป็น  ดวงสุดา (ภรรยาธวัช)- ชานนท์ อักขระชาตะ  รับบทเป็น  วาทิน (น้องชายต่างแม่ของดวงสุดาและเป็นช่างภาพนิตยสารชื่อดัง)- กุลชา สุคนธเสนี (มุก AF10)  รับบทเป็น  สายป่าน (น้องสาวธวัช) - กชกร นิมากรณ์ รับบทเป็น สุนทรี (แม่ของธวัชและสายป่าน)  - ธงธง มกจ๊ก  รับบทเป็น  ซูซี่ (ผู้จัดการส่วนตัวตะวันฉาย) - เพ็ญเพชร เพ็ญกุล  รับบทเป็น  ดำรง (พ่อของวาทิน) - ศิขรินธาร พลายเถื่อน  รับบทเป็น  วัลลภา (แม่ของดวงสุดา) - โชกุน สันธนะพานิช  รับบทเป็น  นิคม (เพื่อนธวัช)- กัลย์กมล จิรชัยศักดิ์เดชา  รับบทเป็น  มะปราง (เพื่อนตะวันฉาย)- กัจนฐานียา ศรีโรจน์วัฒนะ  รับบทเป็น  กล้วย (พี่เลี้ยงตะวันฉาย)    - ปิ๋ม ซีโฟร์  รับบทเป็น  สาลี่ (คนรับใช้บ้านนายดำรง)

**นักแสดงรับเชิญ**
 วัชรเกียรติ บุญภักดี  รับบทเป็น  สิน (ลูกน้องวัลลภา)  - ด.ต.วิโรจน์ เลิศวิทย์วรวัฒน์ รับบทเป็น ตำรวจ- ด.ญ.ชินารดี อนุพงษ์ภิชาติ รับบท มะปราง (ตอนเด็ก)- ด.ญ.ปรางสินี วีรวรรณ รับบท สายป่าน (ตอนเด็ก)- ด.ญ.นภัสธนันท์ นิมจิรวัฒน์ รับบท ปอฝ้าย (น้องสาวตะวันฉาย)- ด.ญ.ณปภัช วรพฤทธานนท์ รับบท นิชา (ลูกของนิคม) - ด.ช.ณัฐพัชร์ นิมจิรวัฒน์ รับบท ธวัช (ตอนเด็ก)- ด.ญ.กุลฑีรา ยอดช่าง รับบทเป็น ตะวันรัตน์ (ลูกของธวัชและตะวันฉาย)- ด.ญ.ซาช่า คริสเตนเซ่น รับบท ตะวันฉาย (ตอนเด็ก)- ด.ช.ภูชิ ทองดี รับบท นิคม (ตอนเด็ก)- ด.ช.ไกรกิตติ ขาวสำลี รับบท วาทิน (ตอนเด็ก)

**เพลงประกอบละคร**
# เพลง เล่นกับไฟ - ขับร้องโดย ตุลย์ ตุลย์รยา จันทะวงศ์
# เพลง รักได้เพียงแค่เธอ - ขับร้องโดย บรูซ กฤตธรรม ขาวแจ้ง
# เพลง จำทำไม - ขับร้องโดย Tattoo Colour

**อ้างอิง**

**แหล่งข้อมูลอื่น**
  เรื่องย่อละคร นางกลางไฟ : TrueLifefix-attempted=yes -  เรื่องย่อละคร นางกลางไฟ : กระปุก-  เรื่องย่อละคร นางกลางไฟ : Manager Onlinefix-attempted=yes 
หมวดหมู่:ละครโทรทัศน์ไทย
หมวดหมู่:ละครโทรทัศน์ช่องทรูโฟร์ยู
หมวดหมู่:ละครโทรทัศน์ไทยในปี พ.ศ. 2557
กีฬาวอลเลย์บอลในโอลิมปิกฤดูร้อน 2008

การแข่งขันวอลเลย์บอลในโอลิมปิกฤดูร้อน 2008 เป็นการแข่งขันกีฬาวอลเลย์บอลในร่มที่จะจัดขึ้นในการแข่งขันกีฬาโอลิมปิกฤดูร้อน 2008 ที่เมืองปักกิ่ง ประเทศจีน จะจัดขึ้นระหว่างวันที่ 9 – 24 สิงหาคม ค.ศ. 2008 โดยการแข่งขันวอลเลย์บอลในร่มทำการแข่งขันที่สนามกีฬาในร่มของเมืองหลวงและสนามกีฬาในร่มสถาบันเทคโนโลยีปักกิ่ง ส่วนวอลเลย์บอลชาดหายจัดที่สนามวอลเลย์บอลชายหาดของสวนสาธารณะเฉาหยาง จัดขึ้นระหว่างวันที่ 9 – 22 สิงหาคม ค.ศ. 2008

**ประเภทการแข่งขัน**
ประเภทการแข่งขันแบ่งออกเป็น 4 ประเภทดังนี้- ประเภทในร่มทีมชาย (12 ทีม)- ประเภทในร่มทีมหญิง (12 ทีม)- ประเภทชายหาดทีมชาย (24 ทีม)- ประเภทชายหาดทีมหญิง (24 ทีม)

**สรุปเหรียญ**

**ตารางเหรียญการแข่งขัน**

**ผู้ที่ได้รับเหรียญ**

**แหล่งข้อมูลอื่น**
 Official Site of Beijing 2008 Olympics- Federation Internationale de Volleyball
*Current Standing Olympic Beach Volleyball Qualification  Women,  Men- FIVB: The road to Beijing after the FIVB World Cup date=2008-01-24 - Olympic Volleyball Tournaments matches schedule in Beijing for Men's and Women's are confirmed
2008
นาโอยะ ซูงะ

นาโอยะ ซูงะ (Suga Naoya; 17 พฤษภาคม ค.ศ. 1985 — ) เป็นนักกีฬาวอลเลย์บอลชายชาวญี่ปุ่น ผู้ทำหน้าที่ร่วมสังกัดเจที ธันเดอร์

**ประวัติ**
ในปี ค.ศ. 2012 เขาได้รับเลือกให้เป็นตัวแทนทีมญี่ปุ่นเข้าร่วมการแข่งรายการวอลเลย์บอลในเอเชียนเกมส์ 2010

**สโมสร**
 JPN โรงเรียนมัธยมวิชาการนางาซากิ เขตโอะมุระ- JPN มหาวิทยาลัยสึกุบะ- JPN เอ็นอีซีบลูร็อกเก็ตส์ (ค.ศ. 2008-2009)- JPN เจที ธันเดอร์ (ค.ศ. 2009-)

**อ้างอิง**

**แหล่งข้อมูลอื่น**
  Vリーグ 公式プロフィール-  JTサンダーズ 選手プロフィール date=2015-02-19 
หมวดหมู่:นักวอลเลย์บอลชายชาวญี่ปุ่น
หมวดหมู่:ผู้เล่นสโมสรวอลเลย์บอลเจที ธันเดอร์
หมวดหมู่:นักวอลเลย์บอลชายทีมชาติญี่ปุ่นชุดกีฬามหาวิทยาลัยโลก
หมวดหมู่:บุคคลจากจังหวัดนางาซากิ
ชินยะ ยามาโซเอะ

ชินยะ ยามาโซเอะ (Yamazoe Shinya; 23 พฤษภาคม ค.ศ. 1987 — ) เป็นนักกีฬาวอลเลย์บอลชายชาวญี่ปุ่น ผู้ทำหน้าที่ร่วมสังกัดพานาโซนิคแพนเทอส์ ในตำแหน่งตัวบล็อกกลาง

**ประวัติ**
ยามาโซเอะเกิดที่จังหวัดนางาซากิ หลังจากจบการศึกษาจากโรงเรียนมัธยมปลายเทคนิคโอมูระ เขาต่อมหาวิทยาลัยที่มหาวิทยาลัยโอซากะซังโย และทำหน้าที่เป็นหัวหน้าทีมในมหาวิทยาลัย และมีส่วนร่วมในการแข่งขันกีฬาวอลเลย์บอลมหาวิทยาลัยตะวันตกในปี ค.ศ. 2009 เขาได้รับรางวัลผู้เล่นทรงคุณค่า
ในระหว่างที่เขาเรียนอยู่ในระดับมหาวิทยาลัยเขากลายเป็นผู้เล่นของสโมสรพานาโซนิคแพนเทอส์อย่างไม่เป็นทางการ และเขาได้เข้าร่วมกับสโมสรพานาโซนิคแพนเธอร์สในปี ค.ศ. 2010 หลังจบการศึกษา

**สังกัดสโมสร**
 JPN โรงเรียนมัธยมปลายเทคนิคโอมูระ- JPN มหาวิทยาลัยโอซากะซังโย- JPN พานาโซนิคแพนเทอส์ (ค.ศ. 2010-)

**อ้างอิง**

**แหล่งข้อมูลอื่น**
  Vリーグ 公式プロフィール date=2016-03-04 -  パナソニック・パンサーズ 選手紹介 date=2010-03-03 
หมวดหมู่:นักวอลเลย์บอลชายชาวญี่ปุ่น
หมวดหมู่:บุคคลจากจังหวัดนางาซากิ
หมวดหมู่:ผู้เล่นสโมสรวอลเลย์บอลพานาโซนิคแพนเทอส์
หมวดหมู่:ตัวบล็อกกลางวอลเลย์บอล
ลาบเลือด

ลาบเลือด เป็นภาพยนตร์ไทยแนวโลดโผน ตลก ปี 2522 จากการกำกับของ พร ไพโรจน์ เข้าฉายครั้งแรกเมื่อวันที่ 25 สิงหาคม พ.ศ. 2522 นำแสดงโดย สมบัติ เมทะนี ไพโรจน์ ใจสิงห์ มานพ อัศวเทพ มยุรา ธนะบุตร และ ดวงใจ หทัยกาญจน์

**เรื่องย่อ**
เรื่องราวของสองเพื่อนรักอดีตทหารผ่านศึกอย่าง สุกร หรือ หมู (สมบัติ) นักเลงคุมบ่อนผู้ชอบกินลาบเลือดและ บักหำ (ไพโรจน์) ที่ถูกเพื่อนรักอีกคนอย่าง เสี่ยวอุดร (มานพ) ขอร้องให้ไปช่วยพาตัว บัว (ดวงใจ) และ บอน (มยุรา) น้องสาวของเสี่ยวอุดรออกจากไร่กัญชาของ เสี่ยเล้ง (สุวิน)

**นักแสดง**
 สมบัติ เมทะนี - สุกร/หมู- มานพ อัศวเทพ - เสี่ยวอุดร- ไพโรจน์ ใจสิงห์ - บักหำ- มยุรา ธนะบุตร - บอน- ดวงใจ หทัยกาญจน์ - บัว- สุวิน สว่างรัตน์ - เสี่ยเล้ง- ฤทธิ์ ลือชา  - เสือบิล- เปียทิพย์ คุ้มวงศ์ - ใจ
หมวดหมู่:ภาพยนตร์ไทย
หมวดหมู่:ภาพยนตร์โลดโผนไทย
หมวดหมู่:ภาพยนตร์ไทยที่ออกฉายในปี พ.ศ. 2522
หมวดหมู่:ภาพยนตร์ที่กำกับโดย พร ไพโรจน์
หมวดหมู่:ภาพยนตร์ตลกไทย
หมวดหมู่:ภาพยนตร์ไทยในคริสต์ทศวรรษ 1970
หมวดหมู่:ภาพยนตร์ภาษาไทย
หมวดหมู่:ภาพยนตร์โดยไพโรจน์ฟิล์ม
เอเอฟซีแชมเปียนส์ลีก 2015 รอบคัดเลือกเพลย์ออฟ

รอบคัดเลือกเพลย์ออฟของรายการเอเอฟซีแชมเปียนส์ลีก 2015 จะทำการแข่งขันทั้งสิ้น 3 รอบระหว่างวันที่ 4 - 17 กุมภาพันธ์ 2015 สโมสรฟุตบอลที่มาจากสมาคมฟุตบอลที่มีคะแนนสูงจะมีโอกาสได้เล่นในรอบถัดไป การแข่งขันรอบคัดเลือกเพลย์ออฟนี้เป็นการแข่งขันเพียงหนึ่งนัด โดยสโมสรที่มีคะแนนประเมินสูงจะได้รับสิทธิ์เป็นเจ้าบ้าน ในการแข่งขันหากเสมอภายใน 90 นาที ให้มีการต่อเวลาพิเศษและจุดโทษตามลำดับเพื่อหาผู้ชนะในการแข่งขัน ผู้ชนะเลิศในรอบคัดเลือกเพลย์ออฟรอบ 3 จะได้สิทธิ์เข้าร่วมการแข่งขันเอเอฟซีแชมเปียนส์ลีก 2015 รอบแบ่งกลุ่มต่อไปร่วมกับอีก 24 สโมสรที่ได้สิทธิ์เข้ารอบแบ่งกลุ่มโดยอัตโนมัติ หากสโมสรที่ตกรอบคัดเลือกเพลย์ออฟมาจากสมาคมฟุตบอลที่ได้สิทธิ์เพียงรอบคัดเลือกเพลย์ออฟจะได้สิทธิ์เข้าเล่นในรายการเอเอฟซีคัพ 2015 โดยในรอบนี้มีสโมสรเข้าร่วมทั้งสิ้น 25 สโมสร (11 สโมสรจากโซนเอเชียตะวันตกและ 14 สโมสรจากโซนเอเชียตะวันออก).

**สโมสรที่เข้าร่วม**
สโมสรที่เข้าร่วมทั้งสิ้น 25 สโมสร (11 สโมสรจากโซนเอเชียตะวันตก, 14 สโมสรจากโซนเอเชียตะวันออก) ที่ได้ผ่านเข้าสู่รอบคัดเลือกเพลย์ออฟ:

**ตารางการแข่งขัน**
ตารางการแข่งขันประจำการแข่งขันมีดังต่อไปนี้.

**สายการแข่งขัน**

**โซนเอเชียตะวันตก**

**เพลย์ออฟคู่ที่ 1**
ผู้ชนะเพลย์ออฟคู่ที่ 1 จะได้ผ่านเข้าไปเล่น กลุ่ม D.

**เพลย์ออฟคู่ที่ 2**
ผู้ชนะเพลย์ออฟคู่ที่ 2จะได้ผ่านเข้าไปเล่น กลุ่ม B.

**เพลย์ออฟคู่ที่ 3**
บุนยอดกอร์ ได้ผ่านเข้าไปเล่น กลุ่ม A.

**เพลย์ออฟคู่ที่ 4**
ผู้ชนะเพลย์ออฟคู่ที่ 4 จะได้ผ่านเข้าไปเล่น กลุ่ม C.

**โซนเอเชียตะวันออก**

**เพลย์ออฟคู่ที่ 1**
เอฟซี โซล ได้ผ่านเข้าไปเล่น กลุ่ม H.

**เพลย์ออฟคู่ที่ 2**
คะชิวะ เรย์โซล ได้ผ่านเข้าไปเล่น กลุ่ม E.

**เพลย์ออฟ คู่ที่ 3**
กว่างโจว อาร์แอนด์เอฟ ได้ผ่านเข้าไปเล่น กลุ่ม F.

**เพลย์ออฟคู่ที่ 4**
ปักกิ่ง กั๋วอัน ได้ผ่านเข้าไปเล่น กลุ่ม G.

**รอบคัดเลือกรอบแรก**
โซนเอเชียตะวันออก
----

**รอบคัดเลือกรอบสอง**
โซนเอเชียตะวันตก
โซนเอเชียตะวันออก
----
----
----
----
----
----

**รอบเพลย์ออฟ**
โซนเอเชียตะวันตก
โซนเอเชียตะวันออก
----
----
----
----
----
----
----

**อ้างอิง**

**แหล่งข้อมูลอื่น**
 เอเอฟซีแชมเปียนส์ลีก, the-AFC.com
หมวดหมู่:เอเอฟซีแชมเปียนส์ลีก 2015
วิกิพีเดีย:โครงการวิกิแสนบทความกับวิกิพีเดียภาษาไทย/กุมภาพันธ์ 2558

== การแก้ไข**
 หมายเหตุ: การแก้ไขนับเฉพาะการแก้ไขที่มีผลต่าง > 500 ไบต์, อยู่ในเนมสเปซหลัก, นับย้อนหลังการแก้ไขไป 30 วันจากวันที่ 1 มกราคม 2558 00:00 (UTC), นับเฉพาะผู้ใช้ที่สมัครย้อนหลังไป 90 วันจากวันที่ 1 มกราคม 2558 00:00 (UTC)

**การสร้างบทความ**
 หมายเหตุ: นับเฉพาะเนมสเปซหลัก ไม่รวมหน้าเปลี่ยนทาง นับย้อนหลังการสร้างหน้าไป 30 วันจากวันที่ 1 มกราคม 2558 00:00 (UTC)
หมวดหมู่:โครงการวิกิแสนบทความกับวิกิพีเดียภาษาไทย
กรันตอร์เรซานเตียโก

กรันตอร์เรซานเตียโก (Gran Torre Santiago) หรือที่รู้จักในชื่อก่อนหน้านี้คือ ตอร์เรกรันโกสตาเนรา (Torre Gran Costanera) คือตึกระฟ้าสูง 64 ชั้น ในกรุงซานเตียโก ประเทศชิลี อาคารที่สูงที่สุดในลาตินอเมริกา และอาคารที่สูงเป็นอันดับสองในซีกโลกใต้ รองจากตึกคิววันของออสเตรเลีย
กรันตอร์เรซานเตียโกเป็นส่วนหนึ่งของศูนย์สรรพกิจโกสตาเนรา ซึ่งรวมห้างสรรพสินค้าที่ใหญ่ที่สุดในลาตินอเมริกา โรงแรม 2 แห่ง และอาคารสำนักงานเพิ่มเติม 2 หลัง อาคารแห่งนี้มีความสูง 300 เมตร (980 ฟุต) และมึจำนวนชั้น 64 ชั้น ชั้นใต้ดินอีก 6 ชั้น ความสูงต่อชั้น 4.1 เมตร (13 ฟุต) รวมพื้นที่ 107.125 ตารางเมตร

**สมุดภาพ**

**อ้างอิง**
หมวดหมู่:สิ่งก่อสร้างตั้งแต่ พ.ศ. 2556
หมวดหมู่:ตึกระฟ้าในประเทศชิลี
หมวดหมู่:สิ่งก่อสร้างในซันติอาโก
เมอร์คิวรีซิตีทาวเวอร์

เมอร์คิวรี่ ซิตี ทาวเวอร์ (Mercury City Tower, Меркурий Сити) คือ ตึกระฟ้าสูง 75 ชั้นในกรุงมอสโก ประเทศรัสเซีย ตั้งอยู่ในศูนย์ธุรกิจนานาชาติของมอสโก การก่อสร้างเริ่มใน ค.ศ. 2009 ตัวอาคารมีความสูง 33.8 เมตร (1,112 ฟุต) เมือวันที่ 1 พฤศจิกายน ค.ศ. 2012 ซึ่งมีความสูงกว่าตึกเดอะชาร์ดในกรุงลอนดอน และกลายเป็นอาคารที่สูงที่สุดในยุโรป

**การก่อสร้าง**
ในเดือนพฤษภาคม ค.ศ. 2011 นักพัฒนาประกาศว่าเมอร์คิวรี่ ซิตี ทาวเวอร์มีความสูงไปถึง 230 เมตร (750 ฟุต) ด้วยครึ่งหนึ่งของกำแพงภายนอกถูกคลุมวัสดุที่ใช้หุ้มสีทองแดง การก่อสร้างสูงเกินกว่า 301.6 เมตร (990 ฟุต) เมื่อวันที่ 17 มกราคม ค.ศ. 2012 ตัวอาคารคาดการณ์ในเบื้องต้นว่าจะเสร็จสมบูรณ์ในปลายปี 2012 จนกระทั่งอาคารถูกสร้างเสร็จถึงยอดสุดที่ความสูง 339 เมตร (1,112 ฟุต) เมื่อวันที่ 1 พฤศจิกายน ค.ศ. 2012

**สมุดภาพ**

**ดูเพิ่ม**
 รายชื่อตึกที่สูงที่สุดในโลก-  เว็บไซต์อย่างเป็นทางการ- Mercury City Tower

**อ้างอิง**
หมวดหมู่:สิ่งก่อสร้างตั้งแต่ พ.ศ. 2556
หมวดหมู่:ตึกระฟ้าในประเทศรัสเซีย
คาร์ลตันเซ็นเตอร์

คาร์ลตัน เซ็นเตอร์ (Carlton Centre) คือ ตึกระฟ้าและห้างสรรพสินค้าที่ตั้งอยู่ในเขตธุรกิจ เมืองโจฮันเนสเบิร์ก ประเทศแอฟริกาใต้ สร้างเสร็จใน ค.ศ. 1973 และเป็นอาคารที่สูงที่สุดในทวีปแอฟริกาเป็นเวลากว่า 40 ปี ด้วยความสูง 50 ชั้น ตัวอาคารเป็นที่ตั้งของสำนักงานและร้านค้าต่างๆ ซึ่งมี 46 เปอร์เซ็นต์ของร้านค้าอยู่ในชั้นใต้ดิน นอกจากนี้ยังเชื่อมต่อกับโรงแรมคาร์ลตัน ซึ่งมีศูนย์การค้าใต้ดินกว่า 180 ร้าน

**ดูเพิ่ม**
 ตึกระฟ้า- รายชื่อตึกที่สูงที่สุดในโลก- Carlton Centre
หมวดหมู่:สิ่งก่อสร้างตั้งแต่ พ.ศ. 2516
หมวดหมู่:ตึกระฟ้าในประเทศแอฟริกาใต้
แม่แบบ:Issubst/doc

=== Usage**
Meta template that returns "yes" if evaluated during substitution, and the empty string if evaluated during transclusion.Note that this template must be used in safesubst mode to work properly:


**Examples**
"" → ""
*"" → "yes"
eo:Ŝablono:Issubst
ja:Template:Issubst
sl:Predloga:Issubst
sr:Шаблон:Issubst
เซฟมายไลฟ์

เซฟมายไลฟ์ (Save My Life) เป็นสตูดิโออัลบั้มชุดที่ 4 ของวงร็อค บอดี้สแลม และเป็นสตูดิโออัลบั้มชุดที่ 2 ที่ออกกับค่ายจีนี่เรคอร์ดส ใต้สังกัดจีเอ็มเอ็ม แกรมมี่ อัลบั้มนี้ พูนศักดิ์ จตุระบุล (อ๊อฟ บิ๊กแอส) เป็นโปรดิวเซอร์
อัลบั้มนี้เป็นอัลบั้มชุดแรกของบอดี้แสลมที่ได้มีแนวดนตรีโพรเกรสซีฟร็อกเพิ่มมากขึ้นในอัลบั้มชุดนี้ โดยมีเพลงฮิตอย่าง "ยาพิษ" "อกหัก" และ "แค่หลับตา"
เดิมที วงตั้งใจใช้ชื่ออัลบั้มว่า Music Save My Life เพราะอยากที่จะขอบคุณดนตรี ที่ทำให้พวกเขาใช้ชีวิตอย่างมีความสุข แต่ด้วยความที่อยากให้อัลบั้มนี้เป็นของทุกคน จึงตัดคำว่า Music ออก เพื่อให้ทุกคนย้อนคิดถึงสิ่งที่ทำแล้วรู้สึกดีแทน

**เนื้อหาเพลงในอัลบั้ม**
ซิงเกิลเปิดตัว "ยาพิษ" มีที่มาจากวันหนึ่งของการซ้อมดนตรี ที่ทุกคนพร้อมใจกันคิดอะไรไม่ค่อยออก ระหว่างพักซ้อม ตูน ได้หยิบกีตาร์ขึ้นมาเล่นไปเรื่อย ๆ ในจังหวะช้า ๆ แบบอาร์แอนด์บี จน ยอด มือกีตาร์ของวงได้ยินเข้าก็มาร่วมเล่นด้วย จากนั้น ปิ๊ด มือเบส ก็เข้ามาสมทบ ตามมาด้วย ชัช เข้ามาตีกลองด้วยอีกคน กระทั่งสุดท้าย อ๊อฟ โปรดิวเซอร์ของอัลบั้ม เข้ามาบอกให้ ชัช ตีกลองแบบดิสโก้ จึงได้ออกมาเป็นเพลง ยาพิษ
หลายเพลงในอัลบั้มนี้มีภาษาสวยงามแฝงด้วยปรัชญาชีวิต เช่น เพลง "อกหัก" ที่สื่อถึงชีวิตที่โดนทำร้าย แต่ก็ต้องไม่โดนทำลายเพราะความรัก กับเพลง "คนมีตังค์" กล่าวถึงความพอเพียงของชีวิต
ในบางเพลง ยังมีศิลปินรับเชิญ เช่น นัท ปนัดดา เรืองวุฒิ ในเพลง "แค่หลับตา" และ โก้ เศกพล อุ่นสำราญ (โก้ Mr.Saxman) ที่มาบรรเลงแซ็กโซโฟนในเพลงช้าอย่าง "นาฬิกาตาย"

**รายชื่อเพลง**

**บุคคลที่เกี่ยวข้อง**
บอดี้สแลม ในปี 2550
บอดี้แสลม- อาทิวราห์ คงมาลัย (ตูน)- ธนดล ช้างเสวก (ปิ๊ด)- ธนชัย ตันตระกูล (ยอด)- สุชัฒติ จั่นอี๊ด (ชัช)

**ดูเพิ่ม**
 บีลีฟ- คราม- ดัม-มะ-ชา-ติ- จีนี่เรคอร์ดส

**อื่น ๆ**
ผลงานชุดนี้ทิ้งห่างจากอัลบั้มชุดที่ 3 ประมาณ 2 ปีกว่า เดิมทีตั้งใจใช้ชื่ออัลบั้มว่า Music Save My Life เพราะอยากที่จะขอบคุณดนตรี ที่ทำให้พวกเขาใช้ชีวิตอย่างมีความสุข แต่ด้วยความที่อยากให้อัลบั้มนี้เป็นของทุกคน จึงตัดคำว่า Music ออก เพื่อให้ทุกคนย้อนคิดถึงสิ่งที่ทำแล้วรู้สึกดีแทน

**อ้างอิง**
หมวดหมู่:อัลบั้มเพลงของบอดี้สแลม
หมวดหมู่:อัลบั้มเพลงในปี พ.ศ. 2550
หมวดหมู่:อัลบั้มเพลงภาษาไทย
หมวดหมู่:อัลบั้มเพลงของค่ายจีนี่เรคคอร์ดส
หมวดหมู่:อัลบั้มเพลงของค่ายจีเอ็มเอ็ม แกรมมี่
พรรคสังคมนิยมปฏิวัติโซมาลี

พรรคสังคมนิยมปฏิวัติโซมาลี (Xisbiga Hantiwadaagga Kacaanka Soomaaliyeed, XHKS, الحزب الاشتراكي الثوري الصومالي Al-Hizb Al-Ishtiraki Al-Thawri Al-Sumal) เป็นพรรคการเมืองในประเทศโซมาเลีย มีบทบาทในช่วงพ.ศ. 2519 ถึง พ.ศ. 2534 ก่อตั้งขึ้นหลังการรัฐประหารของไซอัด บาร์รี โดยมีนโบายหลักในการเปลี่ยนประเทศโซมาเลียไปสู่ระบอบคอมมิวนิสต์

**อ้างอิง**
 Encyclopaedia Britannica
หมวดหมู่:พรรคคอมมิวนิสต์
หมวดหมู่:พรรคในระบบพรรคการเมืองเดียว
บีลีฟ

บีลีฟ (Believe) เป็นสตูดิโออัลบั้มชุดที่ 3 ของวงร็อค บอดี้สแลม และยังเป็นสตูดิโออัลบั้มชุดแรกที่ออกกับค่ายจีนี่เรคอร์ดส ใต้สังกัดจีเอ็มเอ็ม แกรมมี่ อัลบั้มนี้มี พูนศักดิ์ จตุระบุล (อ๊อฟ บิ๊กแอส) และขจรเดช พรมรักษา (กบ บิ๊กแอส) เป็นโปรดิวเซอร์
ในอัลบั้มนี้ ลักษณะการร้องของตูน จะมีเสียงร้องที่แปลกไปตรงลูกเอื้อนที่เรียกว่า "โหย" มากขึ้น และเป็นอัลบั้มที่ประสบความสำเร็จอย่างมากอัลบั้มหนึ่งของบอดี้แสลม
อัลบั้มชุดนี้มีเพลงที่ได้รับความนิยมเกือบทุกเพลงในอัลบั้ม ได้แก่ "ขอบฟ้า" "ความรักทำให้คนตาบอด" "พูดในใจ" "คนที่ถูกรัก" "ชีวิตเป็นของเรา" "ห้ามใจ" "รักก็เป็นอย่างนี้" แต่เพลงที่ทำให้บอดี้แลมโด่งดังอย่างมากในอัลบั้มชุดนี้เป็นเพลง "ความเชื่อ" ต่อมาเพลงนี้ได้กลายเป็นเพลงสัญลักษณ์ประจำของวงบอดี้แสลม

**เนื้อหาของเพลงในอัลบั้ม**
เนื้อหาเพลงจะเป็นเพลงที่ฟังแล้วเกิดพลัง โดยเฉพาะเพลง ความเชื่อ ที่ได้ แอ๊ด คาราบาว มาร่วมร้อง และยังกลายเป็นที่มาของชื่ออัลบั้มอีกด้วย นอกจากนั้น ยังมีเพลงชีวิตเป็นของเรา ที่แสดงความเป็นตัวตนที่ชัดเจนของวง ส่วนเพลงรักจะมีมุมมองนำเสนอเป็นเอกลักษณ์ของบอดี้สแลม เช่น เพลงขอบฟ้า, คนที่ถูกรัก เป็นต้น

**รายชื่อเพลง**

**บุคคลที่เกี่ยวข้อง**
บอดี้แสลม- อาทิวราห์ คงมาลัย (ตูน)- ธนดล ช้างเสวก (ปิ๊ด)- ธนชัย ตันตระกูล (ยอด)- สุชัฒติ จั่นอี๊ด (ชัช)

**ดูเพิ่ม**
 เซฟมายไลฟ์- คราม- ดัม-มะ-ชา-ติ- จีนี่เรคอร์ดส

**อ้างอิง**

**แหล่งข้อมูลอื่น**
  ฟังเพลงออนไลน์ในอัลบั้มบีลีฟ : Gmember date=2015-01-07 -  : sanook date=2008-10-28 
หมวดหมู่:อัลบั้มเพลงของบอดี้สแลม
หมวดหมู่:อัลบั้มเพลงในปี พ.ศ. 2548
หมวดหมู่:อัลบั้มเพลงภาษาไทย
หมวดหมู่:อัลบั้มเพลงของค่ายจีนี่เรคคอร์ดส
หมวดหมู่:อัลบั้มเพลงของค่ายจีเอ็มเอ็ม แกรมมี่
คองเกรสสหโซมาลี

คองเกรสสหโซมาลี เป็นหนึ่งในองค์กรทหารที่สำคัญของประเทศโซมาเลีย ก่อตั้งขึ้นในปี 1987 ก็มีบทบาทสำคัญในการขับไล่รัฐบาลของไซอัด บาร์รี ในปี 1991 และกลายเป็นเป้าหมายของกองเรือรบยูนิเฟดใน 1993 หลังจากนั้นก็แตกออกมาเป็นกลุ่มเล็ก ๆ ในปี 2004 ด้วยการก่อตั้งรัฐบาลเปลี่ยนผ่านแห่งชาติ โดยอดีตผู้นำรัฐสภาแห่งสหรัฐโซมาลีบางคนได้เข้าร่วมกับรัฐบาลใหม่

**อ้างอิง**
หมวดหมู่:สงครามกลางเมืองโซมาเลีย
หมวดหมู่:กลุ่มกบฏในประเทศโซมาเลีย
หมวดหมู่:พรรคการเมืองโซมาเลีย
หมวดหมู่:กลุ่มกบฏในประเทศโซมาเลีย

หมวดหมู่:ประวัติศาสตร์การทหารของโซมาเลีย
หมวดหมู่:องค์การในประเทศโซมาเลีย
หมวดหมู่:การเมืองโซมาเลีย
ซ
ซ
ตุ๊กต่ำ

ตุ๊กต่ำ หรือ ไบโอไทต์ (Biotite) เป็นแร่ธาตุในกลุ่มไมกา มีสูตรเคมีเป็น 2ผู้ตั้งชื่อว่าไบโอไทต์คือ  J.F.L. Hausmann เมื่อ พ.ศ. 2390 ตามชื่อของนักฟิสิกส์ชาวฝรั่งเศส  ฌ็อง-บาติสต์ บีโย ผู้ทำวิจัยเกี่ยวกับไมกาและพบลักษณะพิเศษหลายชนิดเมื่อ พ.ศ. 2359 
ภาษาไทยโบราณเรียกว่า "ตุ๊กต่ำ" มีหลายสี ถ้าสีเหลืองน้ำตาลเหลือบทองเรียกตุ๊กต่ำน้ำทอง สีเหลืองอ่อนวาวแบบมุกเหลือบสีเงินเรียกตุ๊กต่ำน้ำเงิน ถ้าสีน้ำตาลแก่เหลือบสีทองแดงเรียกตุ๊กต่ำน้ำนาก โบราณใช้ประสมในยาแก้ฝี
ไบโอไทต์

**อ้างอิง**
หมวดหมู่:แร่ 
หมวดหมู่:สมุนไพร
หรดาล

หรดาล เป็นสารประกอบซัลไฟด์ของสารหนู เรียกอาร์เซนิกไตรซัลไฟด์ (Arsenic trisulfide) มีสูตรทางเคมีว่า As2S3 มีสีทอง มีพิษมาก ใช้เขียนลายรดน้ำหรือจารลงในสมุดข่อยดำ ใช้ประสมในยาแก้ไข้จับสั่น แก้หัด แก้พิษ ใช้ผสมในยากวาดคอเด็ก
หรดาลแดงผลิตจากกำมะถันแดง ส่วนหรดาลกลีบทองคือสินแร่ Orpiment

**ดูเพิ่ม**
 หรคุณ สารประกอบปรอทในสมุนไพร- เสน สารประกอบตะกั่วในสมุนไพร

**อ้างอิง**
 ชยันต์ พิเชียรสุนทร และ วิเชียร จีรวงศ์. คู่มือเภสัชกรรมแผนไทยเล่ม 4 เครื่องยาธาตุวัตถุ. พิมพ์ครั้งที่ 2. กทม. อัมรินทร์พริ้นติ้งแอนด์พับลิชชิ่ง. 2556.หน้า 134 – 135

**แหล่งข้อมูลอื่น**
 UK Poison Information Document- WHO Food Additives Series 24- JECFA Evaluation: Arsenic- Arsenic trisulfide
หมวดหมู่:ซัลไฟด์
หมวดหมู่:สารประกอบสารหนู
หมวดหมู่:ประวัติศาสตร์การทหารในทวีปแอฟริกา

หมวดหมู่:ประวัติศาสตร์แอฟริกา
หมวดหมู่:ประวัติศาสตร์การทหารแบ่งตามทวีป
หมวดหมู่:กองทัพในทวีปแอฟริกา
คำอธิษฐานด้วยน้ำตา

"คำอธิษฐานด้วยน้ำตา" เป็นซิงเกิลแรกของ จารุวัฒน์ เชี่ยวอร่าม หรือ โดม เดอะสตาร์ ประพันธ์เนื้อร้องโดย นาโต้ แต่งทำนองโดย kitty และเรียบเรียงโดย SOUL RHYTHM โดยเพลงนี้ยังถูกรวมในอัลบั้มของเหล่า The Star 8

**มิวสิกวิดีโอ**
มิวสิกวิดีโอนี้ เผยแพร่ครั้งแรกในวันที่ 14 พฤษภาคม พ.ศ. 2555 ในรายการ 5Live ทางช่อง 5 ถ่ายทำกันที่ หมู่บ้านอารีย์ ซอย 5 มีป้อง-ณวัฒน์ กุลรัตนรักษ์ กับพลอย-รัตนรัตน์ เอื้อทวีกุล เรื่องราวในมิวสิควิดีโอเพลงนี้ เป็นคู่สามีภรรยากัน ป้องกับพลอยเพิ่งแต่งงานกันใหม่ ๆ ป้องทำหน้าที่สามีที่ดีคอยดูแลเทคแคร์พลอยเป็นอย่างดี ต่อมาหญิงสาวมีโรคประจำตัวและจากไปอย่างกระทันหัน ทำให้ชายหนุ่มเศร้าเสียใจ ไม่ว่าเวลาจะผ่านไปกี่ปีก็ยังไม่ลืมความรักในวันเก่า ๆ ที่มีสาว “พลอย” อยู่เคียงข้าง
ต่อมาเมื่อป้องอายุวัย 50 ปี ได้รับเค้กและการ์ดครบรอบวันแต่งงาน ที่พลอยสั่งไว้ให้ล่วงหน้าก่อนตาย พอป้องเปิดอ่านข้อความในการ์ดเท่านั้น ป้องก็ปล่อยน้ำตาไหลพราก ๆ 

**การตอบรับ**
เพลง "คำอธิษฐานด้วยน้ำตา" ได้อันดับ 1 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอร์เพลย์ ประจำวันที่ 28 กรกฎาคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงป็อปไทย
หมวดหมู่:เพลงของจารุวัฒน์ เชี่ยวอร่าม
หมวดหมู่:เพลงในปี พ.ศ. 2555
หมวดหมู่:ซิงเกิลในปี พ.ศ. 2555
หมวดหมู่:ซิงเกิลในสังกัดเอ็กแซ็กท์
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:ประวัติศาสตร์โซมาเลียแบ่งตามหัวข้อ

หมวดหมู่:ประวัติศาสตร์โซมาเลีย
หมวดหมู่:ประวัติศาสตร์แบ่งตามประเทศและหัวข้อ
ผักหนอกเชียงดาว

ผักหนอกเชียงดาว  Hydrocotyl chiangdaoensis เป็นพืช ในวงศ์ Apiaceae เป็นพืชฤดูเดียว ช่วงข้อเรียวยาว ใบรูปไข่ ขอบใบหยักเว้าตื้นๆ ดอกช่อมีดอกย่อย 2-4 ดอก ผลรูปไข่ ออกดอกเดือนกันยายน – พฤศจิกายน ใช้รับประทานเป็นผัก พบครั้งแรกที่ดอยเชียงดาว จังหวัดเชียงใหม่ โดย G. Murata T. Iwatsuki และ ดร. จำลอง เพ็งคล้าย ชื่อสปีชีส์ตั้งเป็นเกียรติให้ดอยเชียงดาว 

**อ้างอิง**
 ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 107.
หมวดหมู่:วงศ์ผักชี
หญ้าเข็มมรกต

หญ้าเข็มมรกต  Stipa viridula เป็นพืชในวงศ์ Poaceae เป็นหญ้าอายุหลายปี ช่อดอกผอมสูง พบในแคนาดาและสหรัฐอเมริกา มีฤทธิ์ทำให้เซื่องซึม 

**อ้างอิง**
 จารุพันธ์ ทองแถม. พืชมหัศจรรย์โลกวิกฤติ. กทม. เศรษฐศิลป์. 2555 หน้า 475
หมวดหมู่:หญ้า
หมวดหมู่:พืชมีพิษ
โบโกฮะรอม

โบโกฮะรอม (Boko Haram, "การศึกษาตะวันตกถูกห้าม") เป็นขบวนการอิสลามก่อการร้ายมีฐานในทางตะวันออกเฉียงเหนือของประเทศไนจีเรีย นอกจากนี้ยังปฏิบัติการในประเทศชาด ไนเจอร์และทางเหนือของแคเมอรูน มีสมาชิกประเมินอยู่ระหว่าง 4,000-20,000 คน โบโกฮะรอมประกาศสวามิภักดิ์ต่อกลุ่มรัฐอิสลามอิรักและลิแวนต์ (ISIL) ระหว่าง 2558–2559 ภายหลังกลุ่มเกิดการแตกแยกจนบางส่วนที่นิยม ISIL แยกตัวเป็นกลุ่มรัฐอิสลาม จังหวัดแอฟริกาตะวันตก (ISWAP) ซึ่งเป็นปรปักษ์กับโบโกฮะรอม อะบูบะการ์ เชเกา ผู้นำที่ครองอำนาจตั้งแต่ 2552 ปลิดชีพตนเองหลังปะทะกับกลุ่ม ISWAP ในยุทธการที่ป่าแซมบิซาในเดือนพฤษภาคม 2564 ต่อมาในเดือนพฤษภาคม 2565 โบโกฮะรอมประกาศว่าอะบู อูมายมาตาจะเป็นผู้นำกลุ่มคนใหม่2022
โบโกฮะรอมฆ่าพลเรือนกว่า 5,000 คนระหว่างเดือนกรกฎาคม 2552 ถึงเดือนมิถุนายน 2557 รวมอย่างน้อย 2,000 คนในช่วงครึ่งแรกของปี 2557 ในการโจมตีซึ่งส่วนใหญ่เกิดในภาคตะวันออกเฉียงเหนือ เหนือ-กลางและกลางของไนจีเรีย การฉ้อราษฎร์บังหลวงในราชการความมั่นคงและการละเมิดสิทธิมนุษยชนที่ราชการก่อบั่นทอนความพยายามรับมือกับความไม่สงบดังกล่าว นับแต่ปี 2552 โบโกฮะรอมลักพาตัวชาย หญิงและเด็กกว่า 500 คน รวมการลักพาตัวเด็กนักเรียนหญิง 278 คนจากชิบอค (Chibok) ในเดือนเมษายน 2557 ประชาชน 650,000 คนหนีจากพื้นที่ขัดแย้งจนถึงเดือนสิงหาคม 2557 เพิ่มขึ้น 200,000 คนนับจากเดือนพฤษภาคมปีนั้น เมื่อสิ้นปี มีประชาชนหนีแล้ว 1.5 ล้านคน

**อ้างอิง**
หมวดหมู่:กลุ่มก่อการร้าย
หมวดหมู่:กลุ่มญิฮาด
หมวดหมู่:การก่อการร้ายในประเทศไนจีเรีย
หมวดหมู่:ขบวนการก่อการร้าย
เบราเนาอัมอิน

เบราเนาอัมอิน (Braunau am Inn; De-Braunau am Inn.ogg) เป็นเมืองแห่งหนึ่งในรัฐโอแบร์เอิสเตอร์ไรช์ ประเทศออสเตรีย และเป็นเมืองหลักของเขตเบราเนาอัมอิน เมืองแห่งนี้มีอาณาเขตติดกับประเทศเยอรมนี เป็นบ้านเกิดของอดอล์ฟ ฮิตเลอร์

**ประวัติ**

**บ้านเกิดอดอล์ฟ ฮิตเลอร์**
บ้านเกิดฮิตเลอร์กับศิลารำลึกถึงผู้ประสบภัยจากฟาสซิสต์
อดอล์ฟ ฮิตเลอร์เกิดในวันที่ 20 เมษายน ค.ศ. 1889 ที่เบราเนาอัมอินจากอาลัวส์ ฮิตเลอร์ พ่อที่มีอาชีพเจ้าหน้าที่ศุลกากร เขาและครอบครัวย้ายจากเบรานาไปยังพัสเซาใน ค.ศ. 1892
ในเดือนเมษายน ค.ศ. 1934 Donauzeitung ที่พัสเซาตีพิมพ์บทความที่ระลึก ระบุห้องที่ฮิตเลอร์เกิด จากนั้นในเดือนเมษายน ค.ศ. 1938 ทางเบราเนาเปลี่ยนชื่อถนน Salzburger Vorstadt ไปเป็น Adolf-Hitler-Straße และชื่อจัตุรัสกลางเมืองไปเป็น Adolf-Hitler-Platz แต่ตัวอาคารยังมีชื่อเดิมเป็น Gasthaus พร้อมป้ายโฆษณาเบียร์
ในปีเดียวกัน มาร์ทีน บอร์มัน เลขาธิการส่วนตัวของฮิตเลอร์ ซื้อบ้านในนามของพรรคนาซี จากนั้นจึงกลายเป็นศูนย์กลางลัทธิที่มีห้องแสดงงานศิลปะและห้องสมุดสาธารณะ 
เมื่อสงครามโลกครั้งที่สองสิ้นสุดใน ค.ศ. 1945 ทหารอเมริกันเข้ายึดครองบ้านและป้องกันไม่ให้ผู้สนับสนุนที่คลั่งไคล้นาซีระเบิดอาคารนี้ 
บ้านหลังนี้ยังเป็นประเด็นพิพาททั้งในหมู่บ้านและรัฐบาลออสเตรียนับตั้งแต่สงครามโลกครั้งที่สอง  ใน ค.ศ. 1972 ทางกระทรวงมหาดไทยออสเตรียเข้ามาเช่าอาคารหลักเพื่อกีดกันแนวคิดใดก็ตามที่จะทำให้บ้านนี้กลายเป็นที่แสวงบุญ และหลังจากนั้นก็จ่ายค่าเช่ารายเดือนให้เจ้าของประมาณ 4,800 ยูโร

**ภูมิอากาศ**

**อ้างอิง**

**อ่านเพิ่ม**
access-date=2023-11-22

**แหล่งข้อมูลอื่น**
 Books by Anna Rosmus contain multiple photos of Braunau in 1945: Valhalla Finale, 350 pp, Dorfmeister, Tittling, 2009, (hardcover) 3-9810084-7-2. and Ragnarök, 464 pp, Dorfmeister, Tittling, 2010, (hardcover) 3-9810084-8-0

หมวดหมู่:เมืองในอำเภอเบราเนาอัมอิน
หมวดหมู่:เมืองในรัฐโอแบร์เอิสเตอร์ไรช์
หมวดหมู่:เมืองในประเทศออสเตรีย
หมวดหมู่:รัฐโอแบร์เอิสเตอร์ไรช์
เสียงหัวใจ

เสียงหัวใจเป็นเสียงที่เกิดจากการบีบตัวของหัวใจและการไหลของเลือดผ่านหัวใจอันเป็นผลจากการบีบตัวดังกล่าว โดยเจาะจง เสียงนี้สะท้อนความปั่นป่วนที่เกิดเมื่อลิ้นหัวใจสะบัดปิด ในการฟังตรวจหัวใจ ผู้ตรวจอาจใช้เครื่องตรวจฟังเพื่อฟังเสียงเอกลักษณ์และแยกกันเพื่อให้ข้อมูลการฟังที่สำคัญเกี่ยวกับภาวะของหัวใจ
ในผู้ใหญ่สุขภาพดี มีเสียงหัวใจปกติสองเสียงมักอธิบายเป็น ลุบ (lub) และดุบ (dub) ซึ่งเกิดเป็นลำดับกับหัวใจเต้นแต่ละครั้ง เหล่านี้เป็นเสียงหัวใจที่หนึ่ง (S1) และเสียงหัวใจที่สอง (S2) ซึ่งเกิดจากการปิดของลิ้นเอวีและลิ้นเซมิลูนาร์ตามลำดับ นอกเหนือจากเสียงปกติดังกล่าวแล้ว ยังอาจมีอีกหลายเสียงซึ่งรวมเสียงฟู่หัวใจ เสียงหายใจและจังหวะม้าควบ S3 และ S4
หมวดหมู่:หทัยวิทยา
หมวดหมู่:อาการแสดง
ซิตีส์เอ็กซ์เอ็กซ์แอล

ซิตีส์เอ็กซ์เอ็กซ์แอล (Cities XXL) เป็นเกมคอมพิวเตอร์จำลองสถานการณ์การสร้างเมือง ถูกพัฒนาโดย Focus Home Interactive เป็นเกมในชุด ซิตีส์เอ็กซ์แอล โดยวางจำหน่ายพร้อมกันผ่านระบบการขายเกมแบบดิจิตอล Steam ทั้งในอเมริกาและเอเชีย  ในวันที่ 5 กุมภาพันธ์ พ.ศ.2558 โดยตัวเกมให้ผู้เล่นจำลองการสร้างเมือง ออกแบบเมือง และบริหารจัดการเมือง

**การจำหน่าย**
ปัจจุบันมีการวางจำหน่ายใน Steam โดยขายที่ราคา 250 บาทไทย

**เพิ่มเติม**
 ซิตีส์เอ็กซ์แอล

**อ้างอิง**

**แหล่งข้อมูลอื่น**
  Cities XXL official website date=2008-04-20 
หมวดหมู่:วิดีโอเกมที่ออกวางจำหน่ายในปี พ.ศ. 2558
หมวดหมู่:วิดีโอเกมจำลอง
หมวดหมู่:เกมพัฒนาเมือง
หมวดหมู่:วิดีโอเกมที่พัฒนาขึ้นในประเทศฝรั่งเศส
ซิตีส์เอ็กซ์แอล

ซิตีส์เอ็กซ์แอล (Cities XL; อยู่ในชุดเกมซิตีส์อันลิมิเตด (Cities Unlimited)) เป็นเกมจำลองสถาณการณ์การสร้างและพัฒนาเมือง computer game ถูกพัฒนาโดย Monte Cristo โดยประกาศวางจำหน่ายในปี 8 ตุลาคม พ.ศ. 2553 โดยเกมมีการพัฒนาให้เชื่อมตอออนไลท์ และพัฒนาส่วนเสริมออมมาในปี พ.ศ. 2554 ผู้พัฒนาประกาศเพิ่มความสามารถโดยแยกเป็นชุดเกม วางจำหน่ายในวันที่ 8 มีนาคม พ.ศ. 2554 โดยเล่นได้เพียงผู้เล่นคนเดียว
Focus Home Interactive ผู้พัฒนาและจัดจำหน่ายได้เปลี่ยนชื่อเกมเป็น Cities XL 2011 ในวันที่ 4 ตุลาคม พ.ศ. 2554 หลักจากนั้นก็เปลี่ยนเป็น Cities XL Platinum ในวันที่ 14 กุมภาพันธ์ พ.ศ. 2557 โดยเพิ่มอุปกรณ์ โครงสร้างและพัฒนาระบบใหม่อีกครั้ง พร้อมกันในปีถัดมา Cities XXL ถูกประกาศสร้าง ในวันที่ 15 พฤศจิกายน พ.ศ. 2557

**ผลตอบรับ**

** ดูเพิ่ม**
 ซิมซิตี้ (ชุดเกม)

**อ้างอิง**

**แหล่งข้อมูลอื่น**
  Cities XL official website date=2008-04-20 
หมวดหมู่:วิดีโอเกมที่ออกวางจำหน่ายในปี พ.ศ. 2553
หมวดหมู่:วิดีโอเกมจำลอง
หมวดหมู่:เกมพัฒนาเมือง
หมวดหมู่:วิดีโอเกมที่พัฒนาขึ้นในประเทศฝรั่งเศส
ดัม-มะ-ชา-ติ (อัลบั้ม)

ดัม-มะ-ชา-ติ เป็นสตูดิโออัลบั้มชุดที่ 6 ของวงร็อก บอดี้สแลม และเป็นสตูดิโออัลบั้มชุดที่ 4 ที่ออกกับค่ายจีนี่ เรคคอร์ด ใต้สังกัดจีเอ็มเอ็ม แกรมมี่ อัลบั้มนี้มี พูนศักดิ์ จตุระบุล (อ๊อฟ บิ๊กแอส) เป็นโปรดิวเซอร์

**ชื่อและสัญลักษณ์ของอัลบั้ม**
คำว่า dharmajāti มาจากภาษาสันสกฤต แปลว่า ธรรมชาติ เดิมทีแล้ว ตูนตั้งใจจะใช้ชื่ออัลบั้มนี้ว่า "ธรรมชาติ" แต่เกรงว่าคนส่วนใหญ่จะนึกถึงแต่ป่าไม้ ภูเขา ลำธาร จึงเปลี่ยนมาใช้ชื่อ "dharmajāti" ซึ่งสื่อความหมายในเชิงไม่แน่นอน เปลี่ยนแปลงง่าย มากกว่าคำว่าธรรมชาติ
ส่วนสัญลักษณ์ของอัลบั้ม ได้แก่ เครื่องหมายไม่เท่ากับ (≠) สื่อถึงความไม่พอดี ความไม่แน่นอนตามธรรมชาติ และรูปปั้นสองขา เป็นผลงานของโน้ส อุดม แต้พานิช และยังเป็นรูปปั้นที่ปรากฏบนหน้าปกอัลบั้มอีกด้วย

**เนื้อหาของเพลงในอัลบั้ม**
ซิงเกิลเปิดตัว "เรือเล็กควรออกจากฝั่ง" มีเนื้อหาเกี่ยวกับเราต้องออกไปทดสอบตัวเองบ้าง ออกไปแพ้บ้างก็ได้ ไม่ใช่แค่มีคนเตือนว่ามันยาก มันอันตรายแล้วก็ไม่ออกไปเลย 
ส่วนซิงเกิลถัดมา "ดัม-มะ-ชา-ติ" ซึ่งมีชื่อเดียวกันกับอัลบั้ม ถ่ายทอดเปรียบภาพชีวิตที่มีทั้งความผันแปร ความเจ็บปวด อุปสรรค ความสวยงาม และอุปสรรคกับบททดสอบที่ผ่านเข้ามาให้พิสูจน์ตัวเอง ซึ่งเป็นความจริงของธรรมชาติที่มีความไม่แน่นอน
และซิงเกิลที่สาม "ชีวิตยังคงสวยงาม" เกี่ยวกับชีวิตคนเราก็ต้องพบเจอความทุกข์หรือเรื่องร้าย ๆ กันทั้งนั้น จะยิ้มรับความทุกข์เหล่านั้นเอาไว้ เพราะอย่างไรชีวิตก็สวยงามเสมอ

**รายชื่อเพลง**

**บุคคลที่เกี่ยวข้อง**
บอดี้แสลม- อาทิวราห์ คงมาลัย - ธนดล ช้างเสวก- ธนชัย ตันตระกูล- สุชัฒติ จั่นอี๊ด- โอม เปล่งขำ
ศิลปินรับเชิญ- เมธี อรุณ- อัญชลี จงคดีกิจ- ยืนยง โอภากุล- เศกพล อุ่นสำราญ

**รางวัล**

**บอดี้สแลม ปรากฏการณ์ ดัมมะชาติ**
จุดเริ่มต้นของคอนเสิร์ตนี้คือเรามีความฝัน เราอยากให้เกิดคอนเสิร์ตใหญ่เต็มรูปแบบด้วยโปรดักชั่นที่ดีที่สุดเท่าที่เราจะทำได้ทั่วประเทศ ซึ่งเรารู้ว่าเป็นความฝันที่ใหญ่เกินตัว และไม่ง่ายที่จะทำให้สำเร็จ แต่ด้วยการสนับสนุนของทุกฝ่ายที่เกี่ยวข้อง ไม่ว่าจะเป็นทีมงาน ผู้บริหาร สปอนเซอร์ ก็ทำให้เราตัดสินใจเดินหน้าไป โดยตั้งใจว่าจะวางแผนจัดการอย่างเต็มที่เพื่อให้ดำเนินการได้จริง
ในระหว่างการเดินทางของปรากฏการณ์ ดัม – มะ – ชา – ติ เมื่อเริ่มต้นขึ้น ก็ได้เกิดปัญหาต่าง ๆ ในหลายขั้นตอน ซึ่งเราก็พยายามแก้ไขให้ดีที่สุดทุกครั้ง เพื่อให้ความฝันนี้ดำเนินต่อไป ให้ทุกคนได้สัมผัสสิ่งที่เราตั้งใจทำให้เกิดขึ้นอย่างทั่วถึง

แต่ด้วยข้อจำกัดมากมาย ทั้งประสบการณ์ ความสามารถในการจัดการของเรา และการตัดสินใจที่ไม่ดีพอ รวมถึงระยะเวลาที่มีจำกัด จึงทำให้เราเดินมาพบกับความเป็นจริงในวันนี้ที่ว่า ฝันของเรานั้นมันใหญ่เกินไปจริง ๆ โดยเฉพาะการตัดสินใจแก้ปัญหาด้วยการลดราคาบัตรครั้งล่าสุด เพื่อหวังว่าจะทำให้ทัวร์ดำเนินต่อไปได้อย่างที่เราตั้งใจ แต่กลับสร้างความรู้สึกที่ไม่ดีแก่ผู้คนมากมาย โดยเฉพาะผู้ที่ซื้อบัตรไปแล้วทั้งที่ดูแล้วและยังไม่ได้ดู ซึ่งความรู้สึกของทุกคนเป็นสิ่งที่บอดี้สแลมและทีมงานทั้งหมดให้ความสำคัญที่สุด
ในขณะระหว่างทัวร์จากการลดราคาบัตร 399 บาทเกิดความผิดพลาดของคอนเสิร์ต บอดี้แสลม ปรากฏการณ์ดัมมะชาติ ก็ถูกยกเลิกไปชั่วคราว

**อ้างอิง**

**แหล่งข้อมูลอื่น**
  ฟังตัวอย่างเพลงในอัลบั้ม ดัม-มะ-ชา-ติ-  ฟังเพลงออนไลน์ในอัลบั้ม ดัม-มะ-ชา-ติ : Gmember date=2015-03-16 -  dharmajātiฟังเพลงที่ sanook.comfix-attempted=yes 
หมวดหมู่:อัลบั้มเพลงของบอดี้สแลม
หมวดหมู่:อัลบั้มเพลงในปี พ.ศ. 2557
หมวดหมู่:อัลบั้มเพลงภาษาไทย
หมวดหมู่:อัลบั้มเพลงของค่ายจีนี่เรคคอร์ดส
หมวดหมู่:อัลบั้มเพลงของค่ายจีเอ็มเอ็ม แกรมมี่